text:
गोरी अहाँसँ हमरा प्रेम भ’गेलै : शिवानी भगतके गीति भिडियाे
New Maithili Video Song 2021
छाेटेसँ गीत गायनमे अभिरूचि रहल सुमधुर स्वरके धनि शिवानी भगतके मैथिली भिडियो गीत सार्वजनिक भेल अछि। एहि बेर नयाँ शैलीमे गीत बनाैने छथि। हाल मुम्बइमे अध्ययनरत शिवानी अपन गीत New Maithili Video Song 2021“गोरी अहाँसँ हमरा प्रेम भ’ गेलै “ मे अपने माेडेलके भुमिका निर्वाह कएने छथि। गीतके कपी करब, नक्कल उतारब , पैरोडी सनक खराब अवस्थासँ झेल रहल मैथिली गीत संगीत क्षेत्रमे तइयो श्रृजनकर्मीसभ अपन माैलिकताके परचम फहराइत अधिक संख्यामे देखाइत अछि।
गीतमे के सब अछि ?
भिडियोमे माेडेल शिवानी भगत तथा अंकित गिरी छथि। गीतके शब्द रचना रूपेश कर्ण, स्वर प्रशांत अरविन्द आ शिवानी भगत देने छथि। सङ्गीत सेहो प्रशांत अरविन्द देने छथि। भिडियो सम्पादन तथा निर्देशन अंकित गीरीद्वारा भेल अछि। गीतके रेकर्डिङ्ग नवरस मिडिया तथा The Celesta studio (Mumbai) द्वारा कएल अछि। ई Maithili Video Song के उत्पादकमे NASK Production(Janakpur) छथि।
View Also: मैथिली प्रेम गीति भिडियो ‘नैना नुकाकऽ जे तकलौँ .. भेल रिलिज’


c: text/html

text:
Wednesday, April 4, 2012
बिहनि कथा-बुच्चू भइया
बिहनि कथा-बुच्चू भइया
करमान लागल लोक..अनघोल भेल सौंसे गाम..जकरे देखू तकरे आँखि मे नोर..सगरो संताप पसरल..नहि रहलथि बुच्चू भैया आब एहि दुनिया मे.पचासी बरखक अवस्था भ गेल रहन्हि तइयो सभ बुच्चू भइये कहैत छलन्हि. नेना-भुटका, जर-जवान, बुढ-पुरान,स्त्री-पुरूख..सभक भैया..बुच्चू भैया छलाह. अनकर कोन कथा अपनो बेटा-पोता सभ त' बुच्चू भइये कहैत छलन्हि.कोनो बेशी पढल-लिखल नहि छलाह मुदा बेबहारिक गेयान सँ परिपूर्ण.समाज मे घुलल-मिलल लोक.ककरो-कहियो कोनोटा खराप नहि सोचलखिन्ह जीवन भरि.सभके हरदम नीके रस्ता देखबैत रहलाह.भरि गाम मे ककरो ओहिठाम कोनो तरहक दसगरदा काज मे बिन-बजौनहु पहुँचि जाइत रहैत.कोनो तरहक राग-द्वेश नहि.एकदम शुद्ध-मना.एही गुण सभ दुआरे तऽ एतेक सम्मान भेटै छलन्हि सभठाँ.अनकर कोन कथा बड़का पण्डिजी सेहो हिनकर मान करै छलखिन्ह.उमेर मे नमहर रहितौ ओहो बुच्चुए भइया कहैत छलखिन्ह.
दलान पर कुरसी लगा बैसल बुच्चू भइया...अबैत जाइत लोक..के छोट..के पैघ..सब बइस रहैत छल हुनका सँ दू आखर सुनबा लय..... जिनगीक उँच-नीच गुनबा लय.....खिस्सा-पिहानी सुनबा लय.कल्ला तर पान..ठहक्का मारैत बुच्चू भइया नजरि के सोझाँ ओहिना नाचि रहल छथि.आँखि हमरो नोरा गेल.
माँझ अँगना उत्तर मूँहे सूतल छथि बुच्चू भइया.मूँह पर एखनो हँसी पसरल..दिव्य ललाट. गौदान-वैतरनी भ' गेल...बाँसक रथ सवार बुच्चू भइया विदाह भेल छथि अंतिम यात्रा पर...कन्नारोहट उठल सगरो..शांत बुच्चू भइया ..आइ नहि पोछलखिन्ह ककरो नोर.सिरहौना-पोछौना..आमक लकड़ी बोझल गेल..सभ काठी चढौलक श्रद्धांजलि-सवरूप.मुखाग्नि पड़ल..सरर..धुमन..गमकथि बुच्चू भइया.चर्चा-परिचर्चा..केयो बजलइ-"एकबेर बुच्चू भइया के कोनो बात लेल तामश उठि गेलनि.बौसति कियो कहलकन्हि -अहूँ के बड्ड तामश उठैत अछि. हमरा त़ऽ हरदम तामश उठले रहैत अछि, चट्ट दऽ कहने रहथिन्ह बुच्चू भइया"-सभ हँसऽ लागल...धधरा जोर भऽ गेलइ..हँसैत बुच्चू भइया.
Subscribe to: Post Comments (Atom)

robotstxt: allowed

filter: keep


text: प्रदीप सम्राट ,भादो ०३ गते , सर्लाही – सर्लाहीमे तेज हथियार प्रयोग करके एक लड़कीके हत्या भेल हए । बितल रात इश्वरपुर् नगरपालिकामे अज्ञात व्यक्तिके तेज हथियार प्रहारसे लड़कीके हत्या भेल अबश्थामे लास फेला परल हए । लड़कीके नाम ठेगाना नखुलल प्रहरी स्रोत जानकारी देले हए । वार्ड नम्बर १३ श्रीनगर स्थित जंगलके रेल्वेसे सागरनाथ जाएबाला भित्री सडक खण्डमे अन्दाजी २० बरिसके लड़कीके घेट रेटके हत्या करके फेकल अवस्थामे लास फेला परल प्रहरी स्रोत जनएले हए । घटनाके थप अनुसन्धान होरल आ अनुसन्धानबाद मात्र घटनाबारे कुछ कह सकेके इलाका प्रहरी कार्यालय केशरगंजके प्रहरी निरीक्षक जय कृष्ण प्रसाद कुर्मी बतौले त। लास के पोस्टमार्टमके लेल मलंगवा अस्पतालमे राखल गेल सर्लाही प्रहरी जानकारी देले हए ।


text:
Wednesday, April 4, 2012
चारिटा विहनि कथा
दरेग
कारक पट्टा खुजिते चिल्काकेँ ओकर दादीमाँ आह्लादित होइत कोरामे लेलनि। अहा! देखियौ तँ कते फकसियारि काटि रहल अछि नेना। एगदमसँ लहालोट भऽ गेल अछि।
“ऐँ यै कनियाँ, बौआकेँ दूध लगा लेबै से नै? ”
-माँ, दुध कहाँ होइ छै, ओ तँ कहिया ने सुखा गेलै।
-तँ डॉक्टरसँ नै पुछलिऐ दुध हेबाक उपाए?
-ओ तँ बतौलक, मुदा...! जखन बजरुआ दुधसँ पलाइये जाएत तँ चिन्ता कोन?
-ऐँ यै, कतेक निसोख छी अहाँ, कहू तँ अप्पन दुध कोना छोड़ा देलिऐ?
-माँ, ई नै बुझथिन ने, दुध पियेलासँ फिगर खराब भऽ जाइत छै।
-हँ यै, हम अंग्रेजिया शब्द तँ ठीके नै बुझबै। मुदा एतेक जरूर बुझबामे अबैए जे दुध नै सुखेलैए। ओ तँ कोनो ने कोनो रूपेँ सभ ठाम भेटिये जाइ छै।...जँ सुखा गेलैए तँ माएक ममता।
भूख
सतबरतीक मोहर अपनापर लगेबाक लेल नै जानि कतेको साउस आ माएकेँ आरोपित कएलक। एतेक धरि जे कोनो कनियाँ-बहुरियाकेँ सेहो नै छोड़लक।
ओकरापर संदेह तँ भरि गौँआ करए मुदा ओकर छुटल मुँहक सोझाँ सभ अप्पन-अप्पन मुँह बन्न राखैमे बुधियारी बुझए।
असलमे ओकर घरबलाक सेनाक नोकरीसँ छुट्टीक अभाव आ ओकर सुन्नरता गामे भरि नै, अनगौंओं छओँड़ा सबहक आकर्षणक केन्द्र बनि गेल छल।
एक दिन गाम भरिक बुजुर्ग आ काबिल लोक सभ बैसारमे बजा ओकरा खुब ज्ञान देलक।
ओ निश्चय कएलक जे हम अइ नरकसँ मुक्ति हेतु अइ गामकेँ छोड़ि देब। मुदा अपन कर्कश शब्दवाण छोड़ैत गौँआ सभकेँ सुनौलक- एँ, ऐ गामक कोन घरक बेटी, पुतौह हाट-बजार आकि मेला जा कऽ नै घुमि अबैए। मुदा हम तँ आइ धरि अपन घरसँ दुरापर तक नै अबै छी। कहू तँ कियो पाहुन-परक वा भेंट केनिहार अबैए तँ कि ओकरा अपन घरसँ भगा दिऐ?
-यै, ककरो घर अएबासँ नै रोकबै, मुदा ओकरा संग अपन रंग-रभसकेँ तँ रोकि सकैत छी। मुखियैन दबले जीहे मुँह खोलने छलीह। फेर हँ, सबहक बेटी,पुतौह अपन साउस माएक संग कतौ जा घुमैए आ फेर घरमे इज्जतिक संग वास करैए। ककरो किछु नै भेलैए आइ धरि।
-अहाँ तँ घरे भरिमे रहि पेट कऽ लेलौं। छीः छी, नै जानि जे कोन जाति धर्मक बीआ बागल हएत। अहाँक घरबला पछिला साल दियाबातीक छुट्टीमे आएल छल आ फेर अगिला मास दियेबातीमे आओत। की अहाँ ओकरा सोगाइतमे देबाक लेल रखने छी ई अनजनुआ चिल्का।
-बुझा देथुन ने ईएह सभ। हम तँ तार पठा, फोन कऽ थाकि गेलौं जे नोकरी तँ बुढ़ारी धरि हेतै मुदा जुआनी फेर घुमि कऽ किन्नौ नै एतै। हम पेट तँ मेटा लेब मुदा जखन देहक भूख लगतै तँ ओ फेर छोड़ि चल जेतै नोकरीपर। हमरा के सम्हारत?
विजातीय
पुरे पहाड़ीपर शुन्यता पसरि गेल छल। ऊपर मेघमे स्याहपन, हवाक साँए-साँए स्वर्त, जोड़ीकेँ आओर मजेदार समएक अनुभूति करा रहल छल।
-यौ ठीके कहै छलिऐ, हम तँ एतेक दूर धरि कल्पनो नै करै छलौं जे पहाड़ आ जंगल जिनगीकेँ खुशनुमा बना सकैए।
-आह! कतेक मजेदार क्षण।
बिआह जिनगीकेँ नवदर्शन दैछ आ तकर पछातिक दिन-राति प्रकृतिक कोरामे जीवनक सम्पूर्णताक सुन्दर अनुभूति करा रहल अछि।
-यै, अहाँकेँ ई बुझल अछि जे चोरा कऽ कएल प्रेम बिआह आनन्दक पछाति स्वर्गक रस्ता सेहो खोलि छोड़ैए।
-हँ यौ, तँ किएक ने ऐ समाजक डांगसँ अपनाकेँ बचा, ऐ क्षणकेँ जीवनक अन्तिम क्षण बना ली। सोहाग तँ अचल रहत।
राष्ट्रभक्ति
सीमाक मानवीय कटु सम्बन्ध ओकरा आलोचनाक पात्र बना देने रहै। एकसर आ स्वतंत्र मुदा मस्त जीवन जीबामे प्रसन्न रहै छल।
बिआहक पछाति एक बेर फेर ओ सामाजिक आलोचनाक शिकार भऽ गेल। किएक तँ ऐ नव दम्पतिक घर खुजैत सभ नै देखि पबै।
आइ पतिक जेबाक छट्ठम मास बीति रहल छलै कि ओ सुन्दर पुत्रक जन्मसँ प्रसन्न भऽ पतिकेँ सूचनार्थ पत्र लिखैत मोनमे सोचि रहल छल- ऐ चिट्ठीकेँ डाकघर धरि पहुँचाओत के?
किएक तँ ओकर एकाकी जीवन पति मात्रपर केन्द्रित हेबाक कारणे सभ ओकरा समाजक सुन्दर कार्टुन मात्र बुझै।
“डाकिया...” शब्द सुनि ओ दुन्ना डेगे सोइरी घरसँ बहराएल।
डाकियाक पत्र देबाक लेल बढ़ल हाथ ठमकिते ओ बिजलीक करेन्टक गतिये पत्र लऽ फाड़लक-
“खेद अछि- अहाँक पतिक रणक्षेत्रमे शहीद भऽ गेलासँ हम सभ एकटा वीरपुत्र हेरा लेलौं अछि।”
बाप रे! करुण चित्कार...!घरबैया, सर-समाजक सांत्वनाक बीच मीडियाकर्मीक प्रश्न...प्रतिक्रिया जनबाक लेल।
पत्रकार सबहक प्रश्नक उतारा दैत-
“नै, भारत माँ अपन रक्षार्थ एकटा आओर सैनिक ठाढ़ कऽ लेलक अछि।”
Posted by मुन्नाजी at 7:49 PM
Labels: मुन्नाजी
Subscribe to: Post Comments (Atom)


text:
मैथिल बुद्धिजीवी सभ सेहो अपन- अपन विचार रखलाह. सभ लोकनि के कहनाय छलन्हि जे मिथिलाक विकास के राह मे सभ सं बड़का बाधा बाढ़ि अछि. साल भर मे विकासक जतेक काज होएत अछि बाढ़ि सभटा के अपना संग बहा कs लs जाएत अछि. एकरा लेल बड़का- बड़का बांध बनयबाक जरूरत अछि. बिना बाढ़िक समस्या के स्थायी समाधान कएने विकासक बात सोचनाय नीक नहिं होएत. बिहार के पूर्व मुख्यमंत्री जगन्नाथ मिश्र जीक कहनाय छलन्हि जे कोसी नदी विवाद के हल निकालय लेल नेपाल के संग समझदारी विकसित करय पड़त. जरूरत पड़ला पर भारत के एहि मुद्दा के अंतर्राष्ट्रीय मंच पर सेहो उठयबाक चाही. एहि मामला के बेसि दिन तक टालल नहिं जा सकैत अछि. लोक के गुस्सा फुटत त फेर सरकार के लेल मुश्किल भs सकैत अछि.
समारोह मे मैथिली-भोजपुरी अकादमी के उपाध्यक्ष अनिल मिश्र जीक कहनाय छलन्हि जे दृढ़ इच्छाशक्ति के बिना विकास संभव नहिं अछि. पूर्व केंद्रीय मंत्री डॉ. संजय पासवान कहलथिन्ह जे लोक के मिथिलाक... बिहारक विकास के लेल सभ के एकजुट होए पड़त. खैनी...तम्बाकू खाय के पड़य रहय वाला प्रवृति के त्यागे पड़त. विधायक महाबल मिश्रा जी कहलाह जे लोक के फुस्सि बाजय के आदत छोड़य पड़तन्हि. ओ अपन मैथिली मे शपथ लेबय के जिक्र सेहो कएलाह. हुनकर कहनाय छलन्हि जे विकास के लेल शिक्षा ... पढ़ाई लिखाई पर जोर देबय के जरूरत अछि. प्रसिद्ध इतिहासकार प्रो. डी. एन. झा जी सोशल ऑडिटिंग पर जोर देलखिन्ह ओर कहलथिन्ह जे आगां के बात करय सं पहिने हमरा ई देखय पड़त जे आजादी के एतेक दिन भेलाह के बादो हम एतेक किएक पिछड़ल छी. हमरा ई ध्यान राखय पड़त जे पिछला 60 साल मे कतेक विकास भेल आ विकास नहिं भेल त एकरा लेल के जिम्मेदार छथि.
लेखिका मृदुला सिन्हा जीक कहनाय छलन्हि जे गुजरात के एकटा छोट छिन गाम मे जे विकास भेल अछि ओ हमर शहर मे नहिं अछि. विकास के लेल काज करय के जरूरत अछि. समारोह के
पूर्व सांसद आओर वरिष्ठ राजनयिक डॉ. गौरीशंकर राजहंस सेहो संबोधित कएलखिन्ह. तय भेल जे एकटा ड्राफ्ट तैयार कएल जाए जेहि पर सभ गोटे मिलि - जुलि कs काज करि आओर विकास के ओर अग्रसर होए. ओना 23 टा प्वाइंट के लक्ष्य निर्धारित कएल गेल. जेहि सं मिथिला विकास के राह पर चलि सकय. मंचक अध्यक्ष डॉ रणजीत कुमार मिश्र जीक ई प्रयास नीक रहलन्हि. लोक सभ के जुटानि सेहो नीक रहल. कोनो तरहक जानकारी के लेल मंचक पता अछि -
अखिल भारतीय मिथिला नवनिर्माण मंच
प्लाट नंबर 208, ब्लॉक-एल एक्सटेंशन
मोहन गार्डन , उत्तम नगर, नई दिल्ली-110059
फोन- 098915-98277, 099688-73110


text:
ITV के ऑफिस दिल्ली के सफदरजंग एन्क्लेव मे अछि. ITV हेडलाइंस टूडे के लेल न्यूज प्रोग्राम बनाबैत अछि.
हेडलाइंस टूडे के लेल ई प्रोग्राम पत्रकार करण थापर करय
छथिन्ह.
अगर अहां सामाजिक-राजनीतिक आ अंतर्राष्ट्रीय मामला पर नजर राखैत छी तं ई अहां लेल नीक अवसर अछि.
बस अहां के पास पीजी...एमए के डिग्री होबाक चाही आ अंग्रेजी पर नीक पकड़. किएक तं प्रोग्राम english मे अछि.
शुरू मे किछ मास इंटर्नशिप के दौरान 15-20 हजार टका मिलत. बाद मे काज नीक करब तं बढ़ा देल जाएत.
अहां लेल अगर ई जानकारी काज लायक अछि तं तुरंत अपन रिज्यूमे भेज दिऔ. अप्लाई करय मे देर नहि करु.
अहां अपन रिज्यूमे एहि ईमेल पर भेज सकय छी- arvindkumar@itvindia.net
अरविंद दास जी सं अहां एहि फोन नंबर 09990306477 पर बात सेहो क सकय छी.
अहां सभ के हमर शुभकामना.


text:
नेपाली जनगणना (२०७८) मे एकटा अजीब होड़ मचल अछि। विगत किछु वर्ष मे ओबीसी नाम के एक एनजीओ आ एकर किछु कार्यकर्ता सब मैथिली भाषा केँ तोड़बाक लेल अनेक कुतर्क करैत देखाइत छल। नेपाल मे अग्रगामी राजनीति के स्वांग करयवला गोटेक नेता सेहो मैथिली पर अनधिकृत आ अपरिपक्व कुतर्क प्रस्तुत करैत देखाइत छल। खास कय केँ नेपालक नव संविधान मे सरकारी कामकाजक भाषा बनेबाक प्रावधान मे जनगणनाक तथ्यांकक आधार पर प्रदेश सरकार द्वारा कोनो प्रदेशक सरकारी कामकाजक भाषा बनेबाक कानून बनेबाक प्रावधान राखल गेलाक बाद त गोटेक तथाकथित मसीहा आ जन-जन लेल राजनीति करबाक ढोंग करनिहार लेल २०६८ के जनगणनाक तथ्यांकक आधारपर मैथिलीक वर्चस्व बनैत देखि मानू जरल पर नून छिटा गेल हो तेहेन अवस्था बनि गेल छल। २०१८ केर शुरुआत मे एहि तरहक लोक द्वारा सामाजिक संजाल मे मैथिलीक विरूद्ध विषवमनक होड़ चलय लागल छल। होइत-होइत अवस्था एहने बना देल गेल जे प्रदेश २ जे विशुद्ध मिथिला थिक आ जतय लगभग ५५% मैथिलीभाषी अछि ओतहु सरकारी कामकाजक भाषाक रूप मे मैथिली केँ लागू नहि करय देल गेल। प्रदेश सरकारक त आब और्दा सेहो समाप्त होइवला छैक, लेकिन नहि त प्रदेशक नामकरण कय सकल आ नहिये कामकाजक भाषा तय कय सकल। जखन कि एकल भाषिक नीति सँ मुक्तिक संग उत्पीड़ित आ दमित समुदाय व भाषाभाषी सभक लेल संघर्ष करनिहार राजनीतिक शक्तिक हाथ मे प्रदेश सरकार संचालनक अधिकार रहय तैयो मैथिली सँ एतेक बेसी ईर्ष्या आ भ्रम पोसि वैह राजनीतिक शक्ति आ विचारक सब नेपाली भाषाक एकल वर्चस्व सँ विगत ५ वर्ष मे मुक्ति नहि पाबि सकल, ई भारी विडंबनाक विषय भेल आ एकर चर्चा आबयवला कइएक दशक धरि स्वाभाविक रूप सँ होयत। अहाँ एक दिश आन्दोलन करैत नेपालक शासक वर्ग पर तोहमत (आरोप) लगबैत छलहुँ जे ई सब नेपाली भाषा गैरनेपालीभाषाभाषी पर लादि देलक, गुलाम बना देलक, स्वतंत्रता छीनि लेलक… आर आब जखन जनता अहाँ केँ चुनिकय सरकार बनबय लेल अवसर देलक त अहाँ एहि ५ वर्ष मे नेपाली वाहेक अन्य भाषाक स्थिति कि बना देलहुँ एहि सवालक जवाब हुनका सब केँ दियए पड़त।
एहि बीच संविधानक प्रावधान मुताबिक गठित भाषा आयोग अपन पाँच वर्षक कार्यकाल केँ पूरा करैत वांछित पंचवर्षीय प्रतिवेदन नेपाल सरकार केँ सौंपि देलक। स्पष्टतः २०६८ केर जनगणनाक तथ्यांकक आधार पर आ भाषिक-बौद्धिक विमर्श करैत एकटा सुसंगठित प्रतिवेदन आयोग द्वारा देल गेल अछि। एहि प्रतिवेदन मे मैथिली भाषा संग आरो किछु भाषा केँ भाषिक मापदंड पूरा करबाक आ एहि भाषा सब केँ नेपाली पछाति दोसर कामकाजी भाषाक रूप मे प्रदेश व स्थानीय तह केर सरकार द्वारा लागू कयल जेबाक सिफारिश कयलक अछि। प्रदेश १ मे मैथिली आ लिम्बू भाषा लेल सिफारिश भेल अछि। प्रदेश २ मे सेहो मैथिली, भोजपुरी व बज्जिका भाषा केँ सरकारी कामकाजक भाषा बनेबाक लेल सिफारिश भेल अछि। तहिना प्रदेश ३ व ५ मे सेहो। १% सँ बेसी जाहि कोनो भाषाभाषीक जनसंख्या अछि ताहि भाषाक भाषिक अवस्था विकसित स्वरूप मे अछि कि नहि से देखैत अत्यन्त वैज्ञानिक आ समुचित सुझाव विन्दु रखैत प्रतिवेदन सौंपल गेल अछि। प्रदेश १ मे मैथिली आ लिम्बू भाषा केँ शीघ्र सरकारी कामकाजक भाषा बनेबाक लेल कानून बनेबाक अनुरोध सेहो मुख्यमंत्री राजेन्द्र कुमार राई समक्ष ज्ञापन पत्र मार्फत मांग कयल गेल अछि। मुख्यमंत्री एहि लेल आश्वासन सेहो देलनि जे निश्चित एहि दिशा मे काज करता। भाषा आयोग केर सिफारिश मे कोन भाषाक अवस्था केहेन अछि ताहि सब पर विस्तार सँ प्रकाश देल गेल अछि। प्रदेश २ मे बज्जिकाभाषीक संख्या अनुसार सिफारिश कयल गेल अछि मुदा एहि भाषाक साहित्यिक अवस्था व भाषिक विकासक्रम कतेक दयनीय अछि ताहि पर सेहो संज्ञान लेल गेल अछि। बज्जिका यथार्थतः मैथिली भाषाक बोली थिकैक परन्तु मैथिली साहित्य मे एहि बोलीक लेल लिखित साहित्यक कमी रहि जेबाक कारण बज्जिका अपना लेल स्वतंत्र अस्मिता निर्माण करबाक लौल कयलक। पैछला जनगणना २०६८ साल मे एकर संख्या करीब ८ लाख जनगणना मे लिखा गेलैक। एहि तरहें ई भाषा सेहो सरकारी कामकाजक भाषाक रूप मे सिफारिश मे त आबि गेल, परन्तु भाषिक विकास लेल जिम्मेदारी के लेत से दुरावस्था अछि। जाहि कोनो भाषा मे सृजनक काज नहि हेतैक ओहि भाषाक आयु की? विचारणीय प्रश्न एतबे अछि।
हाल चलि रहल जनगणना मे मैथिली केँ आर कमजोर करय लेल ‘मगही’ भाषी होयबाक एकटा परिचालित अभियान चलल अछि। मगहीभाषी सभक कहब छैक जे मैथिली भाषा सँ हमर भाषा भिन्न अछि। जानि-बुझिकय मैथिली लेखन सँ भिन्न हेबाक वास्ते किछु क्रिया शब्द यथा छय केँ हय, छलैक केँ हलैक, हेतय केँ होतय, आदि मैथिली शब्दहि केर ठेंठ शब्द प्रयोग करैत मगही हेबाक दावी करैत देखाइछ। एहि बेरुक जनगणना मे गणक द्वारा सेहो जातीय पहिचानक आधार पर जानि-बुझिकय अलग-अलग जातिक लोक मुताबिक मैथिली सँ भिन्न भाषा जबरदस्ती लिखि देबाक कुकृत्य सब सेहो सोझाँ आबि गेल अछि। आब एहेन कुकृत्य केँ रोकबाक लेल के जिम्मेदारी लेत? आर एहि मूर्खताक दुष्परिणाम सामाजिक विखंडन आ एकर दूरगामी असर अन्तर्संघर्ष प्रति साकांक्ष करबाक काज के करत? ई सब किछु सवाल ज्वलन्त मुद्दा थिक। एहि पर गम्भीरतापूर्वक मनन करब बहुत जरूरी अछि। कहीं २०६८ केर जनगणनाक बज्जिका वला हाल त नहि होयत एहि नव भाषा मगही के? आबयवला निकट भविष्य मे सम्पूर्ण कुत्सित राजनीति के भंडाफोड़ होयत। चुनाव अबैत-अबैत ई षड्यन्त्रकारी शक्तिक सम्पूर्ण भेद स्वतः खुजि जायत। हँ ता धरि मैथिलीभाषी समाज केँ विखंडित करबाक, भ्रमित करबाक कुत्सित काज त कइये टा देत। एहि दिश हम सभक ध्यान मात्र आकर्षित करय चाहब जे समाजक विखंडन सँ बचू। हरिः हरः!!


text:
Tuesday, July 23, 2013
वर्तमान
गरीब बापक बेटी सोनमती। अर्थक अभाबे पच्चीसम बर्खक बएसमे ब्याह भेलनि। वर सेहो गरीबे घरक मुदा जेना तेना गरीबीसँ संघर्स करितो पढ़ल लिखल बुझनूक। ब्याहक चारिमे दिन दुरागमन आ आइ एक महिना बाद पहिल बिदागरीपर सोनमती वर संगे अपन गाम बुढ़ माए बाबू लग आबि रहल छली। हुनक घरसँ किछुए पहिने तीन चारिटा आबारा छौंड़ासभ हुनका दुनूकेँ सुना कए अपनेमे, “देखही देखही सएटा मुसरी खाए कऽ बिलाइ चलल हज करै लेल।”
दोसर, “हा हा... कतेकोकेँ देखला बाद ब्याह, सुहागिन, पतिव्रता हा हा हा .....!”
सोनमती दुनू गोटे ओकर सभक गप्पकेँ अनसुना करैत आगू बढ़ि गेला। किछु आगू बढ़ला बाद सोनमतीक मौलाएल मुँह देख कए अप्पन कनियाँसँ, “अहाँ किएक चिन्ता करै छी, मुँह उपर कए कऽ कुरुर कएलासँ सुरुजकेँ थोरे परि जाइ छनि।”
“अहाँकेँ ओकरा सभक गप्पपर विश्वास अछि।”“कनिको नहि, ओनाहितो ओ सभ बितल गप्प अछि। अहाँक वर्तमान हमर अछि आ वर्तमानमे हमरा एतबे बुझल जे अहाँसँ बेसी प्रेम हमरा कियोक नहि करैत अछि।”
Subscribe to: Post Comments (Atom)


text:
Friday, April 6, 2012
पंकज कुमार प्रियांशु- विहनि कथा- जीवनक अनमोल क्षण
जखन प्लस टू सँ इण्टर कएलाक बाद महाविद्यालयमे प्रवेश कएलहुँ तँ बहुत प्रयास कएलाक बाद दू गोट संगी बनल, ओहो समाज सेवा कार्यसँ जुड़लाक बाद। सुनबामे अबैत छल जे कॉलेज स्टूडेन्टकेँ कए गोट मित्र रहैत अछि- पुरुष मित्र आ महिला मित्र दुनू। पुरुष मित्र तँबूझएमे आएल मुदा महिला मित्र एहिपर हमरा कनी आपत्ति छल, किएक तँ हमरा बुझने पुरुष ओ महिला मात्र मित्रेटा बनि नै रहि सकैत अछि। महिला मित्र नै बनए एकरा प्रति सचेष्ट रहैत छलहुँ। यदि कोनो लड़कीसँ आमने-सामने गप करबाक स्थिति उत्पन्न भऽ जाइत छल तँ परेशान भऽ जाइत छलहुँ। एहि बातपर हम सदिखन दृढ़ निश्चय रही जे यदि कहियो कोनो लड़कीसँ मित्रता भेल तँ ओकरा अपन जीवन-संगिनी बनबाक प्रस्ताव अवश्य देबै। मुदा तकरा लेल एकटा एहन कियो होएबाक चाही जकर कल्पना हम कएने छी। आ हमर कल्पनामे जकर प्रतिबिम्ब छल तकरामे एकमात्र विशेषताक आशा ई कएने रही जे ओ हमरा बूझि सकए। मुदा आजुक समए एहन साथी भेटनाइ, ओहूमे हमरा एहन सामान्य परिवारक लड़काकेँ असम्भव बुझना जाइत छल। तेँ एहि दिशामे हमर कोनो विशेष प्रयास कहियो नै रहल।
समए बितैत रहल आ महाविद्यालयमे नामांकन लेलहुँ। हमर मनकेँ जकर इन्तजार छल से शाइत ओतहि आसपास हमर प्रतीक्षामे छल, ई बात बड्ड बादमे बूझएमे आएल। एक दिन कोनो विशेष कार्यवश स्टेशन जएबाक मौका भेटल। किछु अतिथि लोकनि आएल रहथि, हुनका लोकनिकेँ ट्रेनपर बैसेबाक लेल। जाहि बॉगीमे हिनका लोकनिक आरक्षण छल ओहिमे नीचाँबला दूटा बर्थ खाली रहैक। ट्रेन खुजबामे एखन किछु समए छल। तेँ हम ओहि खाली बर्थपर बैसि रहलहुँ। किछु समएक बाद ओहि बॉगीमे दूटा लड़कीकेँ चढ़ैत देखलिऐक। ओहिमे एकटा लड़की चिन्हार सन लागल। भगवानसँ प्रार्थना कएलहुँ जे कमसँ कम किछु क्षणक लेल ओ हमरा लग आबि बैसए। हमर मन तत्क्षण पूरा भऽ गेल। जखन करीबसँ हमर नजरि ओकरासँ मिलल तँ इच्छा भेल जे सभ मर्यादा तोड़ि एकटक ओकरे देखैत रहियैक। मुदा से नै भऽ सकैत छल। हमरा लागल ई तँ ओएह छथि जिनका हमर आत्मा एकीकार करए लेल व्याकुल छल। किछु देर बाद ट्रेन खुजल आ एक खुबसूरत पल हमरासँ दूर होइत गेल।
ओ हमरासँ दूर तँ चलि गेली मुदा हमर मन हमरा संगे नै छल।किछु दिन बाद विश्वविद्यालयक कोनो कार्यक्रममे पुनः भेंट भेल। तखन बूझएमे आएल जे ओ हमर विभागक बगलबला विभागक छात्रा छलीह। आब सप्ताहमे एक-दू दिन हुनकासँ भेंट भऽ जाइत छल। कोनो बात करबाक साहस तँ नै होइत छल मुदा जाधरि ओ सोझाँमे रहैत छलीह दुनियाँ बिसरबाक मन होइत छल। एक साल बाद ओकर सत्र समाप्त भऽ गेलै आ ओ अनचोक्के एक दिन शहरसँ दूर चलि गेली। बहुत किछु कहबाक रहए मुदा आब सभ मनेमे रहि गेल। तखन मनकेँ सांत्वना देबाक लेल तरह-तरहक बात अपने-आपसँ करए लगलहुँ। सोचलहुँ एतेक पैघ परिवारक लड़की हमरासँ दोस्ती किएक करत? एतेक सुन्दर नयनाभिराम लड़कीक की पहिनेसँ कोनो दोस्त नै हेतैक जकरा ओ दोस्तसँ बेसी आर किछु मानैत होएत। एहने सभ विचारसँ मनकेँ बुझबाक प्रयास करैत छलहुँ मुदा आगू जा कए हमर ई सभ विचार असत्य भेल।
धीरे-धीरे हम अपन कार्यमे लागि गेलहुँ मुदा ओ मनमोहिनी चेहरा हमरा सामनेसँ कहियो नै हटल। तीन-चारि मासक बाद संयोगसँ ओहि विभागमे जेबाक मौका लागल। ओतए सामान्य प्रयासक बाद हमरा ओकर नम्बर सेहो भेट गेल मुदा बात करबाक हिम्मति नै जुटा सकलहुँ। संयोगसँ ओहि विभागमे कोनो विशेष कार्यक्रमक आयोजन छल। हम एहि कार्यक्रमक जानकारी देबएले हुनका फोन कएल। बहुत बेसी नै, दू-चारि मिनट गप भेल। जखन ओ दोबारा भागलपुर अएलीह तँ लगभग एक घंटा समए बितेबाक मौका भेटल। ओहि बीचमे एक-दू बेर हुनक मोबाइलपर फोनो आएल, जाहिमे आधा घंटा लगभग ओ व्यस्त रहलीह। हमरा ई पक्का बुझा गेल जे हुनक पहिनेसँ कोनो मित्र छल, कोन प्रकारक से नै बूझि सकलहुँ।
ओ जखन वापस चलि गेली तँ हुनका लए परेशान रहए लगलहुँ। ओना आब फोनपर बातचीतक सिलसिला शुरू भऽ गेल छल। तैयो हमर मन हुनका प्रति एतेक आकृष्ट भऽ गेल छल जे एक दिन हुनका बिना बितेनाइ मोश्किल भऽ गेल छल। परोक्ष रूपसँ अपन मोनक दशा हुनकासँ गपशपक क्रममे बता दै छलियन्हि। हमरा आस्ते-आस्ते एहन लागए लागल जे शाइत ओहो हमरासँ प्रेम करैत छथि।शाइत ओ पहिने हमरा दिससँ पहलक आशा कएने छलीह। लगभग दू मासक बाद एहेन मौका लागल जे हम डराइत-डराइत अपन मनक बात कहि देलियनि। दू दिन बाद हमरा जवाब भेटल। जवाब अनुकूल छल। आब तँ हमरा लागए लागल जे हमर जिन्दगीक सभसँ बहुमूल्य वस्तु हमरा भेटि गेल।
विश्वास नै होइत अछि मुदा ई सत्य अछि जे आइ ओ हमर जीवन संगिनीक रूपमे संग दऽ रहल छथि। आ एक आदर्श गृहिणीक अपन जिम्मेदारी सम्हारि रहल छथि। ईश्वरकेँ धन्यवाद दैत छियनि जे हमरा एक एहेन जीवन साथी प्रदान कएलनि जे हमर जीवनक क्षण-क्षणकेँ अमृत समान पवित्र आ विशिष्ट बना देने छथि।
Posted by Unknown at 9:32 AM
Labels: पंकज कुमार प्रियांशु
Subscribe to: Post Comments (Atom)


text:
BBC के दिल्ली मे जेहि
Producer के तलाश अछि ओकरा लेल अहां मे न्यूज के संग-संग ऑडियो-वीडियो टेक्नॉलोजी के नॉलेज सेहो होबाक चाही.
ई एक तरह सं एहन रिपोर्टक काज अछि जकरा खुद रिपोर्ट जुटाबय...रेडियो लेल प्रोग्राम तैयार करय आओर वेबसाइट पर अपलोड करय पड़ैत अछि.
न्यूज के लेर हर वक्त...हर पल अहां के एक शहर सं दोसर शहर...एक ठाम सं दोसर ठाम यात्रा करय लेल तैयार रहय पड़त. पत्रकारिता के जॉब बड़ चैलेंजिंग होएत अछि. अगर अहा ई सभ रिस्क लय के जज्बा अछि तं तैयार भ जाउ.
BBC के कारण अहां के हिंदी आओर अंग्रेजी दूनु पर नीक पकड़ सेहो होबाक चाही.
अगर बीबीसी सं जुड़य चाहय छी तं देर नहि करि जल्दी सं अप्लाई करि दिऔ.
आवेदन के कवर लेटर
Kate Peters,
BBC News,
South Asia Bureau Editor के नाम सं होबाक चाही.
कवर लेटर के संग अपन रिज्यूमे bbcdelhihiring@gmail.com पर भेज दिऔ.
Last Date 15 March. 2015 अछि...एहि लेल जल्दी अपन रिज्यूमे पठा दिऔ.
अहां सभके हमर शुभकामना...


text:
नवका- पुरनका लेख सर्च करु...
पांच साल मे बिहार के मिल जाएत बिजली संकट से मुक्ति
बिहार के पांच साल मे बिजली संकट सं मुक्ति मिल जाएत. बिहार सरकार के माननाय अछि जे 2016 तक बिहार मे बिजली के कोनो कमी नहि रहत.
बिहारक ऊर्जा मंत्री विजेन्द्र प्रसाद यादव जीक कहनाय छनि जे 2016 धरि बिहार के भूटान सं करीब 15 सय मेगावाट बिजली मिलनाय शुरू भ जाएत.
एकर संग ताबैत धरि राज्य सरकारसेहो अपन बिजली उत्पादन बढ़ाबय के कोशिश करत. यादव जीक कहनाय छनि जे कोल लिंक नहि होए के कारण बिहार मे बिजली उत्पादन मे देरी भ रहल अछि.
हिनकर कहनाय छनि जे बिहारक जे प्रस्तावित बिजली उत्पादन गृह अछि... ओकरा कोयल लिंकेज सुविधा मिलतहि बिजली उत्पादन शुरू करय के प्रक्रिया शुरू करि देल जाएत.
एकरे संग गैर परंपरागत बिजली उत्पादन के कोशिश सेहो भ रहल अछि. पिछला दिन लौरिया चीनी मिल सं सेहो बिजली उत्पादन शुरू कएल गेल.
देश मे डिफ्यूजर तकनीक सं ई अपन तरहक पहिल बिजली उत्पादन अछि.
एहि तकनीक मे चीनी मिल सं चीनी के संग इथनॉल और बिजली सेहो बनाएल जाएत अछि.
लौरिया चीनी मिल के एचपीसीए बॉयोफ्यूल्स यूनिट सं रोज 8-9 मेगावाट बिजली के उत्पादन होएत. क्षमता तं 20 मेगावाट के अछि. मुदा क्षमता हासिल करय मे अखन किछ टाइम लागत.
एहि सं चंपारण के बिजली संकट काफी हद तक दूर भ जाएत.
सरकार के एहिने कोशिश दोसरो चीनी मिल मे करय के अछि. मुदा सरकार बिहार मे सौर ऊर्जा... पवन ऊर्जा जकां दोसर बिजली उत्पादन पर सेहो ध्यान देने अछि.
ई बिहार के लेल नीक बात अछि. बिहार मे अखन एक तरहे कहल जाए तं देश मे सभसं कम बिजली के खपत अछि. लोक के मुश्किल सं बिजली मिलैत अछि.
बिजली के कमी के कारण बिहार मे आईटी आओर दोसर कारोबार आगां नहि बढ़ि रहल अछि. एहि के लेल काफी हद तक केंद्र सरकार सेहो जिम्मेदार अछि जे बिहार पर ध्यान नहि देलक.
बिहार मे बिजली के जाल बिझाबय लेल किछ खास नहि करलक. अखनो कतेक एहन गाम अछि जतय बिजली के पोल तक नहि गेल अछि. लाइन के तं बाते नहि करु.
उम्मीद करु जे आबय वाला दिन बिहार के लेल एकटा नवका उजाला लSक आएत.
सदस्यता लें टिप्पणियाँ भेजें (Atom)


text:
Monday, April 9, 2012
विजय हरीश - तृष्णा
हमरा टोलामे ‘एकगोट’ छल। नमरी कोढ़िया। पुरखाक अर्जल संपैत बेचि–बेचिक जीवन भरि अपन आत्मिक आ शारीरिक सुख मौज केलथि। जीह तँ बहसले रहनि अय्याशो तेहने। हुनक गप्प सुनिक तँ नवका छौड़ा सभ आँगुरमे दाँत काटे लागैत छलै। अपन छुतहरपनीक लेल ओ प्रसिद्ध छलाह आ एहि आगाँ ओ धियो–पुताक भविष्यक लेल कहियो नञि सोचलनि।
तँ समए एलनि तँ बेटा–पूतोह खूब ऐराठेन, खूब दुर्गज्जन करनि। ई रोज–रोजक फजीहत देखि अड़ोस–पड़ोस बलाक अनसहज लागि जानि मुदा हुनका लेल कोनो हरख विषए नञि। एहि क्रममे एक दिन एकटा हुनके मेरिया आजिज भऽ बाजि उठलाह–एह! हिनका जगहपर जौ दोसर कियो रहिते तँ निस्तुके बिख खा लित मुदा एहि चार्वाक प्रवृति इंसान लेल कोनो बात नञि। सभ किछुकए कुर्त्तामे पड़ल गदी जकाँ झाड़ि दैत रहथिन लागै जेना निर्लज्जताक सभ घाटक पानि ओ पीने रहथि। छिः छिः ऐना बेटा पूतोहूक खोरनाठबसँ मरि जाएब बेसतर एहेन जीनगी कतो मनुक्खल जीते।
संयोगे एक राति हुनके घर लग बाटे हम जाइत छलहुँ कि एकटा आवाज हमरा कानमे सुनाई पड़ल ‘राम जानकी, राम जानकी’ हम अकनाबे लगलौं कि फेर वैह आवाज ‘राम जानकी, राम जानकी’ रक्षा करहुँ प्राण की ओ अपन मचानपर पड़ल रटेत छलाह। कने मुसकीयाबेत हम आगाँ बढ़ि गेलौं।
Posted by Unknown at 10:33 PM
Labels: विजय हरीश
Subscribe to: Post Comments (Atom)


text:
व्यक्तित्व परिचयः संतोष कुमार मिश्र, वैज्ञानिक
न्यूरोसाइंस केर क्षेत्र मे कतेको रास महत्वपूर्ण शोध कएनिहार दरभंगा सँ संतोष कुमार मिश्र हाल नौर्थ कैरोलिना युनिवर्सिटी मे असिस्टेन्ट प्रोफेसर केर पद पर कार्यरत छथि।
दरभंगा जिलाक चौगमा गाम केर मूल निवासी संतोष कुमार मिश्र बच्चहि सँ प्रतिभावान् आ कुशाग्रताक प्रमाण दैत रहला आर जेना सब छात्र भविष्य मे किछु बनबाक सोच रखैत ताहि तरहें मेहनत करैत आगू बढैत अछि तहिना हिनको मे वैज्ञानिक बनब आ अमेरिका जयबाक एकटा ललक बच्चहि अवस्था सँ भेल छलन्हि। कहैत छथि, “सपना देखब मानवक जन्मसिद्ध संपदा थीक। किछु सपना तऽ अनायासे आबि जाएत अछि, मुदा किछु सपना लोक अपन इच्छा सँ देखैत अछि आर ओकरा पूरा करबाक लेल कड़ा परिश्रम करैत अछि। ई सब सपना हमरा लोकनिक जीवनक हिस्से होएत अछि।”
एकटा सुशिक्षित परिवार मे पलल-बढल श्री मिश्र अपन सपनाक बारे बतबैत कहला, “केकरो सपना होइत छैक जे हम डॉक्टर बनब, कियो इंजीनियर, कियो अधिकारी, वैज्ञानिक, लेखक बनय चाहैत अछि। एहि सब सपनाक कोनो अंत नहि छैक। हम बच्चे मे रेडियो पर सुनैत रही जे जखन अपना सब ओतय दिन होएत अछि तऽ अमेरिका मे राइत होएत छैक, तहिये हम सोचि लेने रही जे ओहि देश जरुर जाएब। बस यैह हमर सपना छल जेकरा हम पूरा करय मे सफल बनलहुँ।”
वर्तमान युवातुर आ खासकय मिथिलाक हरेक छात्र-छात्रा सँ ओ अपन एकटा संदेश देबय लेल विशेष इच्छा रखैत छथि, “हम युवावर्ग सँ कहय चाहब जे अगर अहाँक कोनो सपना नहि हो तऽ आइये सऽ सपना देखब शुरु करू आर शीघ्र अपन जीवन मे परिवर्तनक क्रान्ति सँ स्वयं आत्मबोध करू।”
अपन प्रेरणाक स्रोत दिल्ली पुलिस मे कार्यरत पिता महंत मिश्राक बारे मे कहैत छथि संतोषजी, “पिता हमेशा कहल करैथ जे उच्च शिक्षा टा सँ विकास केर मार्ग प्रशस्त होएत छैक। ताहि कारण सँ गाम छोड़ि एतेक दूर दिल्ली आबि गेल छी। जाहि सँ तोरा सबकेँ उच्च शिक्षा हासिल करबा मे कोनो तरहक परेशानी नहि होउक।”
“निश्चित रूप सँ पिताक सपना केँ पूरा करबाक लेल ओ गाम सँ दिल्ली धरि आयल छलाह। बहुत कड़ा संघर्ष करैत ओ दिल्ली पूलिस मे भर्ती भेल छलाह। शुरु मे हुनकर सैलरी यानि तनखा मात्र पांच सौ रुपया छल, तैयो ओ हमरा सबकेँ नीक शिक्षा दियौलनि। हम अमेरिका केर नेशनल इंस्टीट्यूट ऑफ हेल्थ केर हिस्सा रहलहुँ। आब नार्थ कैरोलिना यूनिवर्सिटी मे बतौर असिस्टेंट प्रोफेसर नव जिम्मेदारी सम्हारि रहल छी।” संतोषजी भाव-विभोर बनैत पिताक सपना आर ओकर पूरा होएबाक कठिन संघर्ष केँ स्मृति मे आनैत कहलनि।
आगाँ ओ प्रदेशक पिछड़ापण पर प्रहार करैत कहला जे “बिहार मे जागरूकताक प्रसार केला सँ बहुते कार्य कैल जा सकैत अछि। ओतय पैसाक कमी केर कारण हजारो बच्चा प्राइमरी, हाईस्कूल या इंटर केर बाद पढ़ाइ छोड़ि दैत अछि। एहेन कतेको रास स्कॉलरशिप छैक जाहि सँ गरीब छात्र केँ उच्च शिक्षा हासिल करब सहज छैक।”
अपना द्वारा सेहो सामुदायिक सामाजिक जिम्मेदारी केर निर्वाह करबाक ठोस अवधारणा रखैत श्री मिश्र कहलनि, “हम जल्दिये एहेन अभियान चलायब जे बिहार केर युवा केँ एहि सब विषय पर जानकारी देत। सबकेँ उच्च शिक्षा हासिल करबाक लेल प्रेरित करब। हमरा जतेक भेटल अछि ताहि सँ बेसी हम समाजकेँ वापस करबाक लेल प्रतिबद्ध छी। जल्दिये एकर शुरुआत बिहार सँ करब। ई करय मे समय लागत, मुदा अहू सपना केँ पूरा करबाक लेल पूरा मेहनत व लगन सँ कार्य करब।
राज्य केर शिक्षा नीति पर संतोषजी अपन विचार रखैत कहलनि, “सरकार केँ सेहो शिक्षा सुदृढ़ करबाक वास्ते विशेष ध्यान देबाक चाही। प्राइमरी सँ लैत उच्च शिक्षा, रिसर्च सब स्तर पर समान रूप सँ ध्यान देनाय जरुरी अछि। हम अमेरिकाक शिक्षा व्यवस्था केर चर्चा करय चाहब, एतय 12वीं तक केर शिक्षा नि:शुल्क अछि। एतय बहुत कम्मे लोकक बच्चा कोनो निजी विद्यालय मे पढैत अछि। भारत मे से बात नहि छैक। अमेरिकाक शिक्षा विशेषज्ञ यैह मानैत अछि जे जौँ नींव मजबूत हेतैक तखनहि टा घर कतबो मंजिलाक बनय, ओ कदापि खसतय नहि। बिल्कुल एहि तर्ज पर बच्चा केँ प्राइमरी शिक्षा केर नींव मजबूत होयत तखनहि ओ बुलंदी हासिल करत। अमेरिका मे बच्चा केँ जाहि क्षेत्र मे रुचि व लगन जाएत छैक, ओकरा शिक्षक ओही क्षेत्र मे आगू बढय लेल मेहनत करबैत छैक। जे बात हम नौंवी कक्षा मे बायलोजी मे पढने रही से बात एहिठाम अमेरिका मे दूसरे कक्षाक छात्र केँ हर जीव केर शारीरिक क्रियाक बारे मे जानकारी रहैत छैक। एतय रीडिंग और राइटिंग पर फोकस रहैत छैक। एतुका सरकारी स्कूल प्राइवेट स्कूल सँ कम नहि छैक। अंतर केवल यैह छैक जे प्राइवेट मे 10 छात्र पर एक शिक्षक रहैत छैक ओतय सरकारी स्कूल मे 20-22 छात्र पर एकटा शिक्षक। हम जतय काज करैत छी ओतुका डायरेक्टर केर बच्चा पर्यन्त सरकारी स्कूल मे पढ़य जाएत अछि।”
अमेरिका मे हिनका संग हिनकर पत्नी वर्षा शुक्ला और बेटा सिद्धांत तथा वेदांत सेहो रहैत अछि। हिनकर प्राइमरी शिक्षा दिल्ली मे पूरा भेलनि। ई दिल्ली यूनिवर्सिटी सँ १९९७ मे बॉटनी आनर्स स्नातक केलनि। डॉ. बीआर अंबेडकर यूनिवर्सिटी आगरा सँ एमएससी केर डिग्री लेलनि। अन्ना यूनिवर्सिटी चेन्नई सँ 2002 मे एम-टेक केलनि। हिनका काउंसिल फॉर साइंटिफिक एंड इंडस्ट्रियल रिसर्च सँ सेहो रिसर्च करबाक अवसर भेटलनि मुदा ई जॉन वोल्फगैंग गोथे यूनिवर्सिटी फ्रैंकफर्ट जर्मनी सँ न्यूरोबायोलॉजी सँ पीएचडी करब नीक मनलनि।
संतोष कुमार मिश्र न्यूरोसाइंस केर क्षेत्र मे महत्पवूर्ण शोध केलनि। हिनकर दर्जनों साइंटिफिक रिपोर्ट विश्व केर प्रतिष्ठित जर्नल मे प्रकाशित कैल जा चुकल छन्हि। हिनका द्वारा इच सेंसेशन (खुजलाहट) केर क्षेत्र मे महत्वपूर्ण खोज कैल गेल अछि। हिनका अमेरिका, जापान, जर्मनी और इंडिया मे कतेको रास प्रतिष्ठित सम्मान सेहो भेटलनि अछि। एकर अलावे सोसाइटी ऑफ न्यूरोसाइंस, जापान न्यूरोसाइंस सोसाइटी, इंटरनेशनल ब्रेन रिसर्च आर्गनाइजेशन, अमेरिकन पेन सोसाइटी, जर्मन न्यूरोसाइंस सोसाइटी सहित अनेको अंतरराष्ट्रीय संस्था केर सदस्य सेहो छथि। एकर अलावे अमेरिका, जर्मनी, भारत, जापान केर प्रतिष्ठित संस्था मे गेस्ट लेक्चर सेहो दैत आबि रहला अछि।
हिनकर परिचय जरुर मिथिलाक माटि-पानि मे विद्यावान् मैथिल केँ प्रभावित करत। संगहि श्री मिश्र केर आगामी सपना सेहो पूरा हो – ताहि लेल शुभकामना।


text:
नवका- पुरनका लेख सर्च करु...
मैथिली संगोष्ठी
साहित्य अकादमी केर ओर सं अगिला साल मार्च सं पहिने आठ टा संगोष्टी कएल जाएत. स्व. ईशनाथ झा... भुवनेश्वर सिंह भुवन आओर लक्ष्मीपति सिंह जीक शतवार्षिकी एकहि संग पूर्णिया मे मनाएल जाएत. एकटा संगोष्ठी छत्तीसगढ़ के राजनंदगांव मे सेहो होएत. एहिठाम मैथिली भाषा आओर साहित्य केर विकास मे प्रवासी मैथिली भाषी केर योगदान विषय पर संगोष्ठी कएल जाएत. एकरे संग सहरसा के महिसी मे लक्ष्मीनाथ गोसाईं... कारु विषहर आओर मिथिला महोत्सव केर आयोजन कएल जाएत. साहित्य अकादमी केर मैथिली परामर्शदात्री समिति के संयोजक विद्यानाथ झा विदित जी ई जानकारी दरभंगा मे देलखिन्ह. हुनकर कहनाय छलन्हि जे अकादमी मैथिलीक विकास केर लेल जोर-शोर सं लागल अछि.
1 टिप्पणी:
अत्यधिक प्रसन्नता के गप थिक जे साहित्य अकादेमी, मैथिली संगोष्ठी केर आयोजन कs रहल ऐछ. मुदा एकटा सामान्य विचार मनs में एव गेल जे संविधान के अष्टम अनुसूची में एला सा पहिने सेहो, मैथिली में साहित्य अकादमी पुरस्कार देल जाय छल लेकिन मिथिलांचलक कमे आदमी सब के साहित्य अकादमी पुरस्कृत रचना के जानकारी रहे छेलैन. भs सकेयै जे हमर निष्कर्ष गलत हुऐ, या हम जे लोकनिक सब के जने छेलियेन हुनकर साहित्य में कुनो खास अभिरुचि नै होइन. लेकिन हमरा विचार मे मैथिल समुदाय किछु हद तक अपन भाषा और संस्कृति के प्रति उदासीन भ गेल छैथ. दरभंगा के उदहारण देब, जे कि मिथिलांचलक ह्रदय मानल जाइये, तत, नया जेनरेशन के बहुत लोक मैथिली बजे मे संकोच करे छैथ. जेनेरालाईज नै कs रहल छी मुदा एकटा बहुत पैघ आबादी खास कs के शहर मे रहे वाला आबादी मैथिली नै बैज रहल छै. ई हमर अपन ओब्जेर्वेशन छी, भs सकेयै जे हम पूर्णतः गलत होई, और गलत होई तs हमरा बेसी प्रसन्नता हैत. तै दुआरे अहि दिशा मे किछु सकारात्मक प्रयास के आवश्यकता ऐछ. मिथिलांचले मे, जों लोक मैथिली नै बजता नै लिखता ता मैथिली भाषा के लेल चिन्तक विषय छी.जिनकर मातृभाषा मैथिली थिक से यदि अपन भाषा के परित्याग कs देता, हुनका सब गोटे के यदि मैथिली बजे मे संकोच हेतैन त बहुत दुर्भाग्यक गप थिक. ई सब चीज पर ध्यान देला के बाद एकटा संकल्प लेवक आवश्यकता छी, जे कतो रही, त अपन राष्ट्र, अपन मातृभाषा ओर अपन सभ्यता संस्कृति स जुडल रही, ओकर सम्मान करि. लिखे के क्रम मे त्रुटी और किछु गलत कहने होई त क्षमा प्रार्थी छी.जवाब देंहटाएं
मनोरंजन कुमार झा.
दिल्ली


text:
पब्जी आ फ्रि-फायर तत्काल बन्द करबाक माङ्ग
प्रतिनिधिसभा सदस्य आशाकुमारी वि.क. पब्जी आ फ्रि-फायर तत्काल बन्द करबाक माङ्ग कएने छथि। प्रतिनिधि सभाक मंगलदिनक बैठल बैठक शून्य समयमे बाजैत सांसद वि.क. एहन अनलाइन खेलक कारणसँ धियापुता आ अभिभावकमे मानसिक समस्याके संकेत देखल गेल अछि बतेलनि।
,’ ओ कहलनि ‘इन्टरनेट प्रयोगकर्ता बढ़ल अछि, ई खुशीक बात अछि मुदा पब्जी आ फ्री-फायरजकाँ खेलक लतमे फसल ओसबमे देखल डरेनाइ, झरकि उठनाइ, जिद्दीपनजकाँ आश्चर्यजनक बानि-व्यवहारसँ बच्चाके स्वभाव अभिभावकसब पड़ल तनावक कारण लागऽवला रोगसबहक दृश्य सामान्य लागत मुदा बादमे जाकऽ मानसिक रोग अस्पतालक अभाव हुअवला संकेत देखल जाएत सरकार तत्काल ई अनलाइन खेलसब बन्द करए, नइँ तँ अभिभावकसब न्याय तकैत अदालतके ढोकाधरि नइँ पहुँचए कहैत सरकारकेँ ध्यानाकर्षण करा रहल छी ।’


text:
लोग सभकेँ संबोधित करैत मुख्यमंत्री नीतीश कुमार बाल बिआह, दहेज आओर शराबबंदी केर खिलाफ लोग सभकेँ संकल्प देलनि। ऐहिक बाद मुख्यमंत्री स्टूडेंट क्रेडिट कार्ड, कुशल युवा कार्यक्रम, हर घर नल का जल, सहित सात निश्चय योजनाक अंतर्गत भ' रहल उपलब्धिक जानकारी लोग सभकेँ देलनि। कार्यक्रम केर दौरान युवा राजद द्वारा करिया झंडा देखाओल गेल मुदा, मुख्यमंत्री हुनका सभक स्वागत करैत कहलनि कि करिया रंग खराब नजैर सँ बचबैत अछि। राज्यक अनुसूचित जाति एवं अनुसूचित जनजाति कल्याण विभागक मंत्री सह प्रभारी मंत्री रमेश ऋषिदेव, सिमरी-बख्तियारपुरक विधायक सह राज्यक आपदा प्रबंधन विभागक मंत्री दिनेश चंद्र यादव मुख्यमंत्री केर नेतृत्व मे राज्य सहित जिला सभमें भ' रहल विकास काजल चर्चा केलनि।
स्थानीय राजद विधायक अरूण कुमार अप्पन संबोधन मे सहरसा मे एम्स स्थापना, बैजनाथपुर पेपर मिल चालू करब सहित विकासक योजना सभकेँ जिला मे लागू करबाक मांग केलनि। जाहिक बाद मुख्यमंत्री नीतीश कुमार अप्पन संबोधन मे सभ काज होयबाक आश्वासन देलनि। सहरसाक सभा समाप्त होयते मुख्यमंत्री सुपौल जिलाक लेल प्रस्थान केलनि। जाहिक बाद प्रशासनक अधिकारी सभ राहतक साँस लेलनि। ओतहि मुख्यमंत्रीक आगमन ल'क' सुरक्षा केर पुख्ता इंतजाम कायल गेल छल। सहरसा सहित आसपासक आन जिला सँ भारी संख्या मे पुलिसकर्मी सभक तैनाती कायल गेल छल।


text:
पटना : इराक जे युध्द सँ प्रभावित देश अछि ओतहिसँ छः टा में सँ पाँच टा बिहारकेँ रहनिहार लोकक लहाश केर अवशेष केंद्रीय विदेश राज्य मंत्री वी के सिंह विशेष विमानसँ लएके सोमदिन साँझमे पटना हवाई अड्डा पहुँचलाह। पटनामे बिहारकेँ मुख्यमंत्री नीतीश कुमार पुष्प चक्र अर्पित कए मृतक केर श्रद्धांजलि अर्पित कएलनि संगहि दिवंगत आत्मा केर शांति वास्ते भगवान सँ प्रार्थना सेहो कएलनि। मृतकमे पाँच टा लोक बिहारकेँ सिवान जिलाकेँ रहनिहार छथि। सिवानकेँ रहनिहार सुनील कुमारक लहाश जखन आयल तखन हुनक परिवार ओकरा लेबासँ साफ मना कए देलनि। परिवारक माँग छन्हि जे पंजाब सरकारे जहिना हमरो सही मुआवजा आओर सरकारी नौकरी देल जाय।
ओतहि इराकमे मारल गेल विद्याभूषण केर लहाशक अवशेष भिनसर हुनकर पैतृक घर सिवान आनल गेलनि। जकरा बाद समूचा घरमे मातम पसरि गेलैक।
केंद्रीय विदेश राज्य मंत्री सिंह पत्रकार लोकनिसँ कहलनि जे इराकमे मारल गेल बिहारकेँ छः लोकमेँ सँ पाँच टा केर डीएनए मिलान शत-प्रतिशत भए गेल छैक बाँकी एकटा जिनकर नाम राजू यादव केर रूपमे अछि हिनकर डीएनए मिलान पूर्ण रूपेण एखन धरि नहि भेल अछि।
जनतब हो जे नीतीश सरकार राज्यक गृह विभागकेँ मृतक केर परिवारसँ सहायता रूपे पाँच-पाँच लाख टका देबाक निर्देश देलनि अछि। मुख्यमंत्री श्री कुमार अहि मदैत केर अलावा अतिरिक्त मुख्य सचिवकेँ परिवारकेँ देल जेबाक मदैतक संबंधमे प्रस्ताव तैयार करबाक निर्देश सेहो देलनि अछि।
विदित हो जे श्रम संसाधन विभाग मृतक परिवारकेँ एक-एक लाख टकाक मदैत राशि पहिने उपलब्ध करा चुकल छथि। हवाई अड्डा पर उपमुख्यमंत्री सुशील मोदी, कृषि मंत्री प्रेम कुमार, स्वास्थ्य मंत्री मंगल पांडेय, श्रम संसाधन मंत्री विजय कुमार सिन्हा, विधान पार्षद संजय मयूख, पुलिस महानिदेशक एस के द्विवेदी, गृह विभाग केर मुख्य सचिव दीपक कुमार सिंह, मुख्यमंत्रीकेँ सचिव अतिश चंद्रा, जिलाधिकारी कुमार रवि, पटना पुलिस महानिरीक्षक नैय्यर हुसैन खान, वरिष्ठ पुलिस अधीक्षक मनु महाराज समेत आरओ बहुतरास गणमान्य व्यक्ति एवं वरीय पदाधिकारी लोकनि उपस्थित छलाह।


text:
भूत आ प्रेतक वास्तविकता
भूत आ प्रेत ई दूनू शब्द अंधविश्वास आ डरक पर्याय बनि गेल अछि। भारते नहिं, सम्पूर्ण विश्वमे अनेक खिस्सा-पिहानी गढि कए, “हॉरर” सिनेमा बनाकए खूब व्यापार कएल गेल अछि। भारतमे सेहो बैतालपचीसीक खिस्सा खूब पसरल। ओझा-गुनी तँ ऊठि बैसलाह- “एकर देहमे भूत पैसि गेल छै, हम एकरा देहसँ भूत निकालि, ओकरा काँटीसँ ठोकि आगिमे जराए देब, ताहि लेल हमरा टाका चाही” आरो आरो मारते रास फरमाइस सुना दैत छथि।
वास्तवमे भूत आ प्रेत डेरेबाक विषय नै थीक। ई की थीक एकरा पर विचार करी।
प्रेत शब्दक अर्थ होइत अछि- मृत प्राणी। एकरा अंग्रेजीमे कहबैक- Terminated . “प्रेत” शब्दक सन्धि-विच्छेद होएत- “प्र+इत= प्रेत”। ‘प्र’ उपसर्ग थीक जेकर व्यवहार “नीक जकाँ” अर्थमे होइत अछि, आ ‘इत’ शब्दक अर्थ थीक- “जे चल गेल अछि।” ‘इण् ‘धातु सँ ‘क्त’ प्रत्यय लगला पर ‘इत’ शब्द बनतैक। एहि तरहें ‘प्रेत’ शब्दक अर्थ भेल- “जे नीक जकाँ चल गेल अछि”- माने मृत प्राणी। जे कोनो पर प्राणी मुइल अछि से थीक- प्रेत। हमरालोकनि प्रतिदिन मुइल लोक कें, अन्य मुइल प्राणीकें देखैत छी, परम्परानुसार श्रद्धा प्रकट करैत छी, ओहि प्रेतक आत्माक शान्तिक लेल प्रार्थना करैत छी। अपन हित अपेक्षितक दाह-संस्कारमे सेहो सम्मिलित होइत छी। तँ प्रेतसँ सभ तरहें परिचिते छी।
‘प्रेत’ शब्द दू अर्थ मे व्यवहार
प्रेत शब्दक व्यवहार दू अर्थ मे होइत अछि-
- जीवित अवस्था में पाप कएला पर दण्डक रूप में प्रेत-योनि में उत्पन्न प्राणी। एहन प्राणीक उद्धार श्राद्धकर्मसँ सम्भव नहिं अछि। लूट, हत्या, बलात्कार, अपहरण आदि जघन्य पापकर्मक कारणें यमराजक द्वारा ओहि व्यक्तिकें प्रेतयोनि मे जन्म लेबाक आदेश देल जाइत छनि। एकर क्षय कोनो दैवीय चमत्कारसँ अथवा भोग्यकाल पूरा कएलाक बादे सम्भव अछि। भागवत-पुराण माहात्म्यमे कहल गेल अछि-
प्रेत उवाच –
गयाश्राद्धशतेनापि मुक्तिर्मे न भविष्यति ।
उपायं अपरं कंचित् त्वं विचारय साम्प्रतम् ॥ ३३ ॥
अर्थात् सैकड़ो गया-श्राद्ध कएलासँ हमर मुक्ति सम्भव नै अछि, तें कोनो दोसर उपाय कहू।
2. सपिण्डीकरण अर्थात् अपन पूर्वजक संग सम्मेलन होएबासँ पहिलुक अवस्था। दाह-संस्कारक बाद सद्यः मृत व्यक्तिकें जनिक सपिण्डीकरण नहि भेल अछि ओ प्रेत कहबैत छथि। पितर सँ पृथक् करबाक लेल एहि शब्दक प्रयोग होइत अछि। पितर शब्द सँ पूर्वमे दिवंगत सभ पूर्वजक बोध भए जाएत तें सद्यः मृत व्यक्तिक लेल प्रेत शब्द क प्रयोग होइत अछि। एहि प्रेत शब्द कें प्रेतयोनिसँ कोनो मतलब नै छै। ई एकटा अवस्था थीक जे सभक लेल समान होइत अछि।
आर्य समाज एही दूनू प्रकार प्रेत में परम्पर घालमेल कए श्राद्धक विरोध कएलनि, जकर आधार देलनि गरुड़-पुराण कें। वास्तविकता ई अछि जे गरुड़-पुराणक प्रेतकल्पक उल्लेख 17म शतीसँ पूर्व कोनो निबन्धकार नै कएने छथि। पूर्ववर्ती निबन्धकार वायु-पुराण, ब्रह्मपुराण आदिक उद्धरण देने छथि मुदा गरुड़-पुराणसँ नहि।
गरुड़पुराणक प्रेतकल्प आधुनिक रचना थीक। एकर सारोद्धार तँ आरो नव रचना थीक, जे पहिल बेर नवनिधिरामक संपादनमे 1906मे प्रकाशित भेल जाहिमे ओ अपनहिं लिखने छथि जे ई प्रेतकल्पक सारोद्धार नहि अपितु, अनेक ठामसँ पंक्ति संकलित कए लिखल गेल अछि।
भूत शब्द अर्थ
“भूत” शब्दक अर्थ थीक- उत्पन्न आ अस्तित्वमे आएल प्राणी। एकरा अंग्रेजीमे कहबैक- existing. भू धातुक अर्थ होइत छैक- सत्तामे रहब (to exist) । “भू सत्तायाम्” धातु थीक। एहिसँ ‘क्त’ प्रत्यय लगौला पर ‘भूत’ शब्द बनैत छैक। हमरालोकनि जे किछु अहि संसारमे उत्पन्न आ जीवित प्राणी देखैत छी, ओ सभटा भूत थीक। किएक तँ ओ उत्पन्न भेल आ अस्तित्वमे अछि।
भारतीय परम्परा मानैत अछि जे जँ नीक काज करब तँ फेर पुनर्जन्म नै होएत, मोक्ष होएत आ मृत्युक बाद फेर जन्म-ग्रहण नै करए पड़त। ई आदर्श स्थिति थीक। सभ भारतीय दर्शनमे मोक्षक परिकल्पना छैक, आ तें पुनर्जन्मक परिकल्पना सेहो छैक।
तें मोटामोटी अर्थ भेल जे मृत्युक उपरान्त जनिक पुनर्जन्म कोनो रूपमे भेल अछि ओ भेल- भूत। तखनि तँ संसारमे वर्तमानमे जे किछु थीक ओ सभ भूत थीक। तें भूत भय करबाक वस्तु नै थीक।
जेकर मृत्यु हेतैक ओ मृत प्राणी थीक- प्रेत। मृत्यु शाश्वत सत्य थीक तें प्रेत सेहो शाश्वत सत्य थीक। हमर-अहाँक जे केओ व्यक्ति मृत भेल छथि ओ सभ श्राद्धपर्यन्त प्रेत रहैत छथि माने मृत प्राणीक रूपमे रहैत छथि आ भारतीय अवधारणाक अनुसार जखनि यमलोकमे अपन पूर्वजक परिवारमे मीलि जाइत छथि तखनि ओ पितर भए जाइत छथि। तें श्राद्धकालमे “अमुकप्रेतस्य” यैह वाक्य जोडल जाइत अछि।
तखनि भूत आ प्रेत सँ भय होएबाक मुख्य आधार थीक जे-
- जाहि प्राणीक अकाल मृत्यु भेल छैक आ ओकर अंत्येष्टि आ श्राद्ध विधि-पूर्वक नै भेल अछि ओकर अपन कर्म सेहो एहि संसारमे नीक नै रहल छैक ओहन प्राणीक पुनर्जन्म हेतैक आ ओ अपन इच्छाक पूर्तिक लेल उपद्रव करत ओ भेल अतृप्त भूत।
- उपर्युक्त स्थितिमे जकरा पुनर्जन्मक लेल शरीर नै भेटलैक आ ओ यमक आदेशसँ कोनो ने कोनो रूपमे दण्ड पओलक। ओ अदृश्य शक्तिक रूपमे पृथ्वी पर बौआइत अछि आ उपद्रव करैत अछि। ओ कोनो जीवक शरीरमे तत्काल प्रवेश कए ओकरा प्रभावित कए अपन काज कए लैत अछि। ओ भेल अतृप्त प्रेत।
- मुदा एहन महात्मा जे संसारमे सभक उपकार करैत रहलाह अछि, मृत्युक बाद यमदेवतासँ अनुरोध कए संसारक उपकार करबाक उद्देश्यसँ अदृश्य शक्तिक रूपमे पृथ्वी पर अबैत छथि आ परोपकारमे लागि जाइत छथि, आ भेलाह- अवलोकितेश्वर।
एहि प्रकारक अवधारणाक कारणें भारतीय परम्परामे बहुतो रास एहन कर्तव्य छैक जाहिसँ अतृप्ति भूत आ प्रेतकें सेहो तृप्ति प्रदान करबैत मनुष्य ओकर मोक्षक कामना करैत अछि। श्राद्धमे भूमि पर जलधारा देल जाइत छैक आ कामना कएल जाइत अछि जे एहन जीव सेहो परम गति पाबए।
दीपावलीक राति एहने अतृप्त भूत आ प्रेतकें यमलोकक रास्ता देखएबाक लेल उल्का-भ्रमणक विधान अछि। तें बुझबाक चाही जे भूत आ प्रेतसँ डेरएबाक काज नै। हमरालोकनिक पूर्वज सभटाक समाधान कहि गेल छथि।
एहि अतृप्त भूत आ प्रेतसँ बचल रहबाक आ ओकरा मोक्ष प्रदान करबाक एकमात्र उपाय छैक जे अपन आलयकें सभखन सुन्दर विचार आ कर्मसँ पवित्र राखी, जीवहत्या नै होए, कोनो आपराधिक आ ऋणात्मक कार्य नै करी। सुन्दर आ सद्विचार राखी। अपन कर्तव्य करैत धर्मक रास्ता पर चलैत प्रसन्न रही।


text:
(पार्श्व ध्वनि – तर्ज: तन-डोले-मन-डोले पर चलि रहलैक अछि)
गीतक बोल:
तू हमर मुह पोछ, हम तोहर मुह पोछ
बस पोछिते काटब दिन हो!
मैथिल चलल बेसुरपुरिया….
सब दिन आदति रहल चोरपनिके
सोच नञि बदलल मैथिल गणके
अपन मूल सब बिसरिके बैसल
अनकर देक्सी जे फेरल सनके
हम अहाँकेँ पूछी, अहाँ हमरा पूछी,
भैर जिनगी खेलब यैह खेल यौ,
मैथिल चलल बेसुरपुरिया!!
डगर डगर बस प्रश्न भरल मन,
नहि बुझि सकल के थीक मैथिल!
दोसराके थारीक व्यंजन देखलक,
अपन जुगत लेल लिलोह मैथिल!!
चल-चल रे जवान, उठ-उठ रे जवान,
आब आरो न बैसे चुप रे,
मैथिल चलल बेसुरपुरिया!!
मस्त रही बस अपन अहं मे, देखी न आरोक देन
एहनो कहाँ छैय अपनो कीर्तिसँ, पूरा कोनो खेल-२
हम सुनरी ओ पिया सुनरी,
गामक लोक बनरा-बनरी..
खाली लागय न हमरा भूख यौ…
कोना कटत राति अन्हरिया…
तूँ हमर मुँहपूछ… मैथिल चलल बेसुरपुरिया!!
मैथिल जन जन कुदि पडल यऽ मिथिला राज संग्राम मे,
निके नीक हम देख रहल छी, मिथिला पथ मे भाई यौ,
एक-दुइ लुच्चा जँ छोडि देबय तऽ भेटतय सबटा राइट यौ
मैथिल चलल बेसुरपुरिया!!
जतय जनमली मातु जानकी सैह उठाबै प्रश्न यौ,
देख रहल छी अभियंता सब मना रहल छथि जश्न यौ,
के पूछय यऽ के सोचय यऽ सब मगन स्वयंकेर धाह यौ,
मैथिल चलल बेसुरपुरिया!!
अपने मुँह मियाँ मिट्ठू बनल छी
रीति अपन छोड़ि कियै भागल छी
मातृभूमि ओ भाषाक दुर्गति
आनक रीति सँ चमकल छी
निज-भाषा सँ दूर सुमन
गेल भागल आँखिक नीन हो।
मैथिल चलल बेसुरपुरिया!!
सात आन्हर मैथिल केँ गामक मैनजन रूदल पासमान बजौने अछि। आइ ओहि पौराणिक कथा ‘सात आन्हर द्वारा हाथीक अलग-अलग पहिचान’ पर गुप्त रूप सँ गाम मे एकटा सभा राखल गेल अछि। लोक मे आपस मे गुनधुन चलि रहलैक अछि जे कथाक बात वास्तविक जीवन सँ अलग होइत छैक। मैनजनक कहब छैक जे एहेन संभव नहि छैक, कथा मे वास्तविकता टा रहैत छैक। एहि बातक निराकरण हेतु ई सभा बजायल गेलैक अछि। हाथीक ठाम पर कुकूर केँ राखि परीक्षण हेतैक।
मैदानक चारूकात लोकक भीड़ लागि गेल छैक। मैनजन आ ओकर समर्थक सब सेहो मचान पर बैसि गेल अछि। हुक्काक गुरगुरी आ गप-गुलछर्रा सब छूटि रहलैक अछि। मैदान सँ सटले बुढबनक एक गाछी मे पसीखाना सेहो छैक। ओकरा गामक बियर बार सेहो कहल जाइत छैक। गरै-चेंगा माछकेँ आगि पर पकाबयवाली बगल मे बैसल अछि। भीड़ मे जेबा सँ पूर्व लोक सब ओतय आबि एक-दु लवणी तारीक बोतलक हिसाबे कीनि आ माछवाली सँ किछु पकेलहा माछ कीनि चखना सहित बियर सेवन केलाक बाद माथ ठंढा राखय लेल रमदेवाक पान दोकान पर आबिकय ठंढा-ठंढा कूल तेलक एक टकही पाउच लैत सीधे अपन चूल सँ चुबय हिसाबे चोपकारि लैत अछि आ तेकर बाद मोछ पर हाथ फेरैत सब कियो मैदान पर पहुँचि जाइत अछि।
हय दे ललकारा पर ललकारा – माहौल ओहिना गरम छैक जेना मानू बड़का गामा पहलमान सब औतैक आ अखाड़ा पर कुस्ती खेलल जेतैक। वास्तव मे ई ओहि क्रीड़ा सँ कनिको कम उत्साह नहि बनौने छलैक लोक सब मे। सब उत्सुक जे देखा चाही जे पहिनुका जमाना मे हाथीकेँ छूबिकय सात गो अन्हरा सात तरहक बात केलकैक – आइ जे ई मैनजन खेल करा रहल अछि ताहि मे अन्हरा सबहक केहेन भूमिका होइत छैक। मैदानक चारूकात मानू बाजार लागि गेल छैक। मैनजनक सबसँ प्रिय गीतक कैसेट लागल छैक, ओ बेर-बेर बजायल जा रहलैक अछि आ एहि धुन पर यथार्थ मे सेहो सब मैथिल एक-दोसरक मुह पोछिकय तमशबीन बनल बैसल अछि।
ताबत घड़ीघंटा बाजय लगलैक। वार्निंग केर घंटी जेकाँ सबकेँ सावधान कैल गेलैक। मैनजनक सबसँ नजदीकी खलीफा मैथिल माइक पर जैमकय बाजनाय शुरु केलक। “आजुक एहि ‘विचित्र प्राणीक पहिचान दिवस’ पर एकत्रित ७ सूरदास सहित समस्त मुहपोछनिहार मैथिल केँ मैनजनक एहि मैदान मे हार्दिक स्वागत अछि। बस आब कनिकबा काल मे खेल शुरु होमय जा रहल अछि। एहि ७ सुरदास मे सँ जे कियो एहि विचित्र प्राणीक सही पहिचान कय लेत तिनका मैनजन रुदल पासमान केर तरफ सँ एक कट्ठा जमीनक संग बारह वर्ष धरि जतेक अनाज चाही से भेटत।”
खेलक नियम आ विचित्र प्राणीक नाम सुनिते चारू तरफ गल-गुल-गल-गुल होमय लगलैक। ततबा मे फेर ओ खलीफा मैथिल माइक पर जोर सँ बाजय लागल “हय! एकटा बात सब कियो कान खोलि कऽ सुनि लेल जाउ। कतबू मुहपोछुआ दुलार करयवला जमाना मैनजनक मिथिला मे रहय, मुदा खबरदार जे विचित्र प्राणीकेँ आँखि सँ देखनिहार केकरो मुह सँ एक शब्द निकलल जे ई कि थिकैक तऽ ओहि मनुख केँ सेहो वैह विचित्र प्राणीक रंग-रूप मे परिवर्तित कैल जयबाक रूदल पासमान मैनजनक हुक्म अछि। जिनका ई नियम पसिन हो ओ तऽ एहि ठाम एक-दोसरकेँ मुह पोछैत ई गीत सुनैत आनन्दक संग ई खेल केर मजा ली, अन्यथा समय सँ अपन घर-गाम आपस चलि जाउ।”
मुह पोछैतो लोक सबकेँ लाउडस्पीकर परका आवाज सीधा मनक भीतर जा कय बैसि गेलैक। सबकेँ पता छलैक रुदल पासमान डकैती छोड़ि बालमीकि ऋषि जेकाँ आब खाली मैनजनगिरी करैत अछि, मुदा तामश चढला पर फेर अपन रौद्र रूप सँ ओ लोक केँ दण्डित सेहो करैत अछि। रुदल पासमानेक बनायल नियम छैक जे मुह पोछैतो सही मुदा प्रेम सहित मिथिला मे रहबाक छैक। कियो एहि नियम केँ भंग नहि कय सकैत छल। एहि नियमक असैर सँ ओहि गाम-घरक क्षेत्र, कहि सकैत छी जे जतय तक रुदल पासमानक दहशैत लोक मे रहैक ओतय तक मुहपोछुआ दुलार सँ लोक तर-बतर छल आ परिणामस्वरूप जमीनी विवाद, आपसी झर-झंझैट, विवाद आदि सब ओतय किछुओ नहि होइत छलैक। आब घड़ीघण्टा फेर बाजल आ खलीफा मैथिल एनाउन्स केलक जे सातो सूरदास केँ मैदानक बीचो-बीच आनल जाय। क्रमश: सातो सूरदास मैदानक बीच दु-बगली नुआक बीच होइत ओतय एक तंबूक अन्दर सँ बाहर निकालि लोकक सोझाँ आनि देल गेल।
खेल शुरु होयत, ताहि सँ पूर्व मैनजन रूदल पासमान केँ खलीफा मैथिल बजौलक। “सरकारक मुहे एहि खेलक प्रयोजन पर दुइ शब्द सुनल जाय” कहि हुनका हाथ मे माइक देलक। रुदल पासमान बजलाह:
“समस्त ग्रामीणवासी! चारुकातक लोक! स्त्रिगण-पुरुखे आ गाछ-वृक्ष सबकेँ आइ एतेक आनन्दमग्न देखि हमहुँ गद्गद् छी। मुहपोछुआ दुलारक नियम सँ इलाका शान्तिमय अछि। हमहुँ डकैती करैत एकटा विशिष्ट परिवार मे मुहपोछुआ दुलारक नियम सिखने रही, मरबाको घड़ी ओहि परिवार मे एक-दोसर प्रति मुहपोछुआ दुलारक अवस्था सँ हम सोचलहुँ जे ई सब बेकार काज मे छी। बस सौंसे मुहपोछुआ दलारक प्रसार करैत हम ओहि डाकूक जीवन सँ तौबा कए लेलहुँ।
प्रिय सबगोटा!! जेनाकि अहुँ सब एकटा कथा सुनने हेबैक जे कोन तरहें एक्कहि हाथीकेँ सात गो अन्हरा… अहा क्षमा करब… आन्हरोक इज्जत होइत छैक, गलती भेल जे हम सीधे अन्हरा कहल… इज्जत सँ कहय लेल हिनका सबकेँ सूरदास कहल जाइछ… तऽ वैह… सूरदासजी लोकनि एक्कहि हाथीकेँ सात तरहें अलग-अलग पहचान केने छलाह। ताहि बातक परीक्षण लेल वर्तमान युगक आन्हर… अहा… सुरदासजी लोकनि कोना पहचान करैत छथि ताहि लेल एकटा विचित्र प्राणी हमरा सोझाँ आनल गेल अछि। एहि प्राणी केँ ई सातो चुनित सुरदासजी द्वारा छूबिकय बतायल जायत। जे सही-सही जबाब दऽ देता तिनका घोषणा कैल गेल इनाम देल जायत।”
चारूकात थोपड़ी बाजय लागल आ फेर सब कियो चुपचाप नियमानुसार एक-दोसरकेँ मुहपोछुआ दुलार करय लागल। पार्श्वध्वनि मे ‘तू हमर मुह पोछ…’ गीत बाजय लागल। आब पुन: रुदल पासमान माइक खलीफा मैथिल केँ हाथ मे दैत ई बाजि गेला जे पहिने लोक सबकेँ विश्वास कोना हेतैन जे ई सातो गोटा पक्का सूरदास थिकाह से परीक्षण शुरु करायल जाय।
खलीफा मैथिल माइक हाथ मे लैत सातो सूरदास केँ हाथ मे कोर्डलेस माइक देबाक घोषणा कय एक-एक गोटा सँ परिचय आ ओ सब कोना, कहिया सँ सूरदास बनलाह से बजाबय लागल। सूरदास सब अपन-अपन गाथा कहलनि, बड़ा मार्मिक गाथा छल। मुहपोछुआ दुलारक नियमानुसार एक गोटाक आवाज सुनि सब गोटा भावुक बनबाक नियम छलैक, कियो केकरो खिल्ली नहि उड़ा सकैत छल, जैह बाजल ताहि मे हँ आ चऽ-चऽ (जी आ तालूकेँ संयुक्ताभ्यास सँ विस्मयादिबोधक संबोधन) करबाक जरुरत छल। अत: प्रत्येक सूरदासक अभिव्यक्तिकेँ भरपूर सराहैत सब कियो खेल मे प्रयुक्त विचित्र प्राणीक इन्तजार करय लागल। पुन: खलीफा मैथिल ओहि विचित्र प्राणी जेकर मुँह टेप सँ बान्हि मात्र नाक साँस लेबा योग्य खोलिकय राखल गेल छलैक तेकरा हाजिर केलक आ एम्हर पब्लिककेँ चुपचाप खेल देखबाक आ नियम भंग कएला पर दण्डित होयबाक बात कहि रेफरीक रूप मे दुइ मैनजनक भतीजा जे बंगलुरु सँ आइटी ईन्जिनियरिंग केलाक बाद बेरोजगार गाम मे बैसल छल तेकरा कहलक। रुदल पासमान केँ कंप्युटर सँ बड़ प्रेम, सहजहि भातिज दुनू कंप्युटर ईन्जिनियर, ताहि हेतु जजमेन्ट लेल आ खेलक नियम ओकरहि सबहक सेटिंग सँ फिक्स कैल जेबाक निर्णय लेने छल।
सूरदास नं. ४: (कुकुरक पेट छूबिकय) – बकरी… बकरी – ई पक्का बकरी छी।
सूरदास नं. ५: (कुकुरक गर्दैन छूबिकय) – हँ-हँ सरकार, ई बकरिये छी। भले हम पहिलुकाक बाद कहलौं तैं अधे हिस्सा देब, मुदा ओ ठीके कहने छल, ई बकरिये छी। हमरा गर्दैन छुवायल। तोरा कथी छुआयल रहौक रौ?
सूरदास नं. ४: हमरा बुझने पेट छुआयल छल।
सूरदास नं. ६: थम्ह तूँ सब! हमर बेरो नहि आयल आ अधा-अधा हिस्सा लगबैत छँ? (कुकुरक पैछला टाँगक चौड़ावला भाग छूबैत) – सरकार ई बिलैर थीक।
सूरदास नं. ७: (कुकुरक नाँगैर छूबैत) – हाहाहाहा! ई कुकूर थीक। ई कुकूर थीक। हम तखन सऽ सबहक बात सुनि रहल छलहुँ। बुझि तऽ पहिने गेल रही लेकिन नाँगैर छुवायल तऽ निश्चित भऽ गेल। ई कुकूर छी। छी न?
चारूकात आब जोर-जोर सँ लोक सब थोपड़ी मारय लागल, सातम सूरदासक जबाब ठीक अछि, ई जीत गेल, ई जीत गेल। रूदल पासमान सेहो ठहाका मारि-मारि हँसय लागल। खलीफा मैथिल आ दुनू रेफरी सहित सौंसे मैनजन मचान हँसैत-हँसैत लोटपोट भऽ गेल छल। कोहुना सम्हरैत आ हँसैत खलीफा मैथिल माइक सम्हारि खेल संपन्न हेबाक घोषणा केलक, मुदा सातो सूरदास मे सँ कियो सही जबाब नहि दय सकल ई कहिकय सबकेँ आश्चर्य मे दऽ देलक। आब सही उत्तर कि छैक ताहि लेल ओ मैनजन केँ अपने माइक पर घोषणा करबाक लेल बजेलक, मैनजन रुदल पासमान बाजय लागल:
“बहुत नीक भेल। खेल नीक हेब्बे करैत छैक। डकैती करैत रही तऽ जंगलो मे खेल खेलाइत रही। एतेक तक जे बड़का-बड़का पार्टी ओहि ठाम डकैती करय लेल जाइत रही तऽ आर सब कियो लूटपाट करय आ हम धियापुता सबकेँ बाहर आनिकय खेल खेलाय। ओकरा सब सँ पूछी जे तोरा सबकेँ कोन खेल अबैत छौक। आ ओ सब कहय जे फलाँ-फलाँ खेल… तऽ खेलाय लागी। खेल मे बइमानी केने बिना हम लेकिन कोनो खेल नहि खेलाय।…”
लोक सबकेँ खूब जोर-जोर सँ हँसी लागि गेलैक। सब हँसय लागल। केकरो रहल नहि गेलैक। ओ बाजि देलकैक, “सरकार तैँ द्वारे सातम सूरदासोक जीत केँ हारि मे बदलि देलियैक?”
भाइ लोकैन! खिस्सा खतम, पैसा हजम!! आब अहाँ सब अपने निर्णय करू, कि सही, कि गलत। लेकिन मिथिला मे कियो केकरो सँ भिड़त से संभव नहि छैक। सही-गलतीक फैसला मैनजनक हाथ मे छन्हि। फोटो देखिकय अहीं सब निर्णय करू जे ई कोन जीव थिकैक। एक कट्ठा जमीन आ १२ वर्ष खेबा जोग अनाज देबाक बात छलैक। सबकेँ आदेश भेटलैक जे आब जाय-जाउ। ऐगला वर्ष फेर दोसर खेल देखय लेल आयब।


text:
किसलय कृष्ण, सहरसा। मई १०, २०१५. मैथिली जिन्दाबाद!!
महिषी विधानसभाक बहुअर्बा मध्य विद्यालय पर आयोजित हिन्दुस्तान अवाम मोर्चाक जनसभा संपन्न भेल। एहि अवसर पर उपस्थित जनसमूह केँ संबोधित करैत स्थानीय समाजसेवी आ राजनीतिज्ञ बिमल कान्त झा द्वारा एक-एक जन समस्या पर अपन बात रखलैन। एहि क्रम मे अपन भाषा, समाज, संस्कृति सब मुद्दा केँ उठौलनि। आगामी विधान सभा चुनाव मे समर्थनक अपील करैत जनमानस सँ अपील करैत सबहक साथ लैत हरेक समस्या मे स्वयं सेहो साथ ठाढ रहबाक वचन देलनि। उपस्थिति हजारों लोकक जनसमूह केँ संबोधन करैत ऐगला चुनाव मे उम्मीदवारी देबाक घोषणा कएलनि। एहि समय आरो समाजसेवी व नेतृत्वकर्मी केर उपस्थिति छल जाहि मे जिबेन्द्र राय, शिव शंकर यादव मुख्य छलाह।


text:
ॐ तत्सत् मीमाँसा
ॐ, तत् आ सत् – ब्रह्म केर परिचायक यैह तीन नाम – एहि तीन सँ ब्रह्म, वेद आ यज्ञक भान होइत अछि। भगवत् भजन, दान आ तप – शास्त्रीय वचनानुसार आ वेदानुसार, शुरुआत ‘ॐ’ सँ कैल जाइछ। तहिना ‘तत्’ केर उद्घोष, बिना कोनो प्राप्तिक इच्छा, विभिन्न पूजा-कर्म, तप आ दान करनिहार केँ मुक्ति दैत अछि। यथार्थ आ सत्य-सुन्दर केर परिचायक ‘सत्’ होइछ, कोनो शुभ कार्य करबाक लेल सेहो ‘सत्’ केर प्रयोग कैल जाइछ। ॐ तत्सत्!!
कर्म सिद्धान्त
यस्त्विन्द्रियाणि मनसा नियम्यारभतेऽर्जुन।
कर्मेन्द्रियै: कर्मयोगमसक्त: स विशिष्यते॥३-७॥
जे मन सँ ज्ञानेन्द्रिय केँ नियमित-नियंत्रित राखि कर्मेन्द्रियकेँ कर्मयोग मे लगबैत अछि ओ विशिष्टता प्राप्त करैत अछि।
नियतं कुरु कर्म त्वं कर्म ज्यायो ह्यकर्मण।
शरीरयात्रापि च ते न प्रसिध्येदकर्मण:॥३-८॥
अहाँ नियत कर्म करू, अकर्म सँ कर्म बढियाँ होइत छैक। बिना कर्म केने तऽ शरीरोक निर्वाह संभव नहि होइत छैक।
यज्ञार्थत्कर्मणोऽन्यत्र लोकोऽय कर्मबन्धन:।
तदर्थं कर्म कौन्तेय मुक्तसङ्ग: समाचर॥३-९॥
यज्ञ लेल कर्मक अतिरिक्त कर्म सँ लोक बंधन मे पड़ैत अछि, तैँ, अहाँ, पूर्ण स्वतंत्रताक संग मात्र यज्ञ लेल कर्म करू।
The world is bound by actions other than those performed for the sake of Yajna (religious rite, sacrifice, worship, an action for spiritual motive), do thou, therefore, O son of Kunti, perform action for Yajna alone, devoid of attachment.
हम मानवक जीवन मे एहेन कतेको क्षण अबैत छैक जतय मन छटपटाइत छैक, दिमाग गरमाइत छैक, आत्मा सेहो समग्र मे आगाँ कि करी आ नहि करी ताहि द्विधार मे मौन भऽ गेल बुझाइत छैक। एहेन समय परमात्मा – यानि सबहक पिता फेर आत्मारूपी प्रत्यक्ष पुत्र केँ मार्गदर्शन करैत छथिन।
आत्मा फेर अपन निवास-स्थल एक मानव शरीर केँ संचालन लेल १७ सहचरी मित्र (५ ज्ञानेन्द्रिय, ५ कर्मेन्द्रिय, ५ प्राण, मन आ बुद्धि) केँ निर्देश दैत छैक जे आब एना करू…..
उपस्थित निर्देश मनुष्य लेल तखन काजक छैक जखन ओकरा ई नहि बुझय मे अबैत छैक जे आब कोना करब, कि करब…। भगवान् कहैत छथि जे अहाँ जे किछु करी केवल यज्ञ लेल कैल गेल से बुझू। बाकी जतेक काज करब ओ सब बंधन मे बन्हबे टा करत। आसक्ति उत्पन्न करबे टा करत। कामना आ क्रोध सँ संगत करेबे टा करत। लोभ, मोह, मत्सर आ ईर्ष्या उत्पन्न करबे टा करत। तैँ, कर्म करब नैसर्गिक होयबाक कारणे अहाँ ओ कर्म करू जाहि मे आसक्तभाव नहि रहय, सब कर्म ईश्वर प्रति समर्पित रहय आ बंधन सँ मुक्त रहय।
आब ऐगला तैयारी लेल एक-एक दिन घटल जाइत छैक। मन मे कदापि कोनो तरहक कीड़ा केँ नहि पोसू। ई जतेक घुरघुरायत, नियम-संयम ततबे टूटत। सदैव परमपिता परमेश्वर पर ध्यान राखि आहार-विहार केँ पर्यन्त हुनके तरफ लगाउ।
आउ, किछु गाबि ली:
एहि जीवन मे कत-कत घुरछी
जुनि फँसू देखू आयत मुरछी!!-२
हम राखी सदा बस ईशक शरण
नहि मारी माथा ढेर रास!
एनाय-गेनाय एतय देखू यौ मिता
ई सबटा प्रभुके चास!!
हरि: हर:!!


text:
मैथिलीक कथाकार माननीय अशोक झा (पटना) सं जनतब भेल जे आइ (3 नवंबर) चेतना समिति मे कार्यक्रम छै. आग्रह जे समय होअए त' आउ, बहुत रास अपन लोक सब सं परिचय भ' जाएत. कहने रहियनि जे कोशिश करबै जरूर. कार्यक्रमक आर कोनो सूचना नहि रहए. दिन भरिक दफ्तरी काजक पश्चात गेल रही.
कार्यक्रम शुरू भेल नहि रहय, शुरू हुअ-हुअ पर रहै. बाहर मे 'गोर लगी मोर लगी' होइत रहै, सेलुट सेहो. बुझना गेल कार्यक्रम झमटगर छै. अशोकजी सं फोन पर गप भेल. ताबे विद्यापति पर्व समारोह 'जय भैरव असुर भयाउनि' शुरू भेल.
कोलकाता मे छोट-पैघ मैथिली कार्यक्रम एहि गीत सं होइत छै. अंतर ई, जे ओत' एहि गीतक समय सभागार मे उपस्थित लोक सब सम्मान मे ढाढ़ भ' जाइत छथि, एत' नहि.
ताबे एकटा सज्जन किछु लिखित-छपित पर्चा बटैत देखबा मे अएला. पर्चा देखि बुझना गेल जे कार्यक्रम त' सते झमटगर! पूर्व-अपूर्व महानुभाव सं भरल! किछु गोटे क सम्मान सेहो हेबाक सूचना रहै! तुरत-फुरत मे जे अकानल त' अभरल जे...जे भेलै से भेलै आब एहन सभा मे जाए सं बचबाक चाही जतय बुझबा-देखबा मे सम्मान पौनहार पर सम्मान देनहार अधिक झकास मे होथि.
साहित्य सभा मे जओ राजसभा सन्हियाएल देखाए, त जल-थल विभ्रम सं बचनाइ मुश्किल! ई ठीक जे विद्यापति राजसभा मे छलाह, मुदा विद्यापति जे स्मरणीय छथि ओ राजसभा सं भिन्न छथि, भिन्न अ-भिन्न ठामहिठाम!
वेदन-प्रतिवेदन शुरू भेलै. हाथ आएल लिखित-छपित पर्चा सब पढ़ल. अकानल पर कानब सं बचबाक चाही. मन मे आएल अशोकजी त' कहने रहथि बहुत रास अपन लोक सब सं परिचय भ' जाएत, मुदा एहन भव्य इजोत मे त' अपनो लोक आन सन देखाइ छै, के' जानि भैयो जाइत होइ! एहन इजोत मे अपन लोक कत!
ई कार्यक्रमक खिधांस नहि, अपन लोकक तलाश!
— प्रफुल्ल कोलख्यान
— प्रफुल्ल कोलख्यान


text:
देश अपन स्वतंत्रताक 68 वर्ष पूरा केलक। एहि 68 वर्ष मे देश कतेको मामले मे सकारात्मक परिणाम देलक आ खूब प्रगति केलक अछि। सामाजिक, आर्थिक आ सांस्कृतिक प्रगतिक सं संग आन क्षेत्र मे सेहो देश उल्लेखनीय प्रगति केलक अछि। मुदा 1947 क परिपेक्ष मे देखिए त 2015 मे किछु एहनो क्षेत्र अछि जे उपेक्षित रहि गेल त किछु एहनो अछि ताहु स बदतर भ गेल। जाहि पर विचार आ मंथन समग्र विकास लेल जरूरी नहि बल्कि अनिवार्य अछि। आशावादी नजरि स निराशावादी समाजक मसला कए उठेबाक हमर सतत प्रयास रहल अछि। आजादीक 69 साल बाद हम अपन शहर, अपन राज्य, अपन देश आ अपन समाज कए कतए आ कोना देखैत छी, ओकरा केहन आ कोना बनेबाक सपना गढैत छी ताहि पर इसमाद किछु विशेष लोक क आलेख अपने लोकनिक समक्ष राखि रहल अछि। आजादीक 69 साल बाद क एहि विशेष आयोजन क आजुक आलेख प्रस्तुत अछि। – समदिया
गजानन मिश्र
प्राचीन भारत से मुग़ल काल धरि तीरभुक्ति यानि तिरहुत यानि मिथिला एकटा राजनीतिक ईकाइ छल जे गंडक नदी से कोसी नदी तक विस्तृत छल । १७६५ ई. मे ईस्ट इंडिया कम्पनी क शासनक आरम्भिक समय मे जाहि सरकार तिरहुत क विवरण अछि ओ सेहो बागमती से कोसी कछैर स्थित बीरपुर तक फैलल छल । १७७९ ई. क मेजर रेंनेल कए बंगाल मैप मे तिरहुत क यहि अंकन अछि । तिरहुत क पूर्वी सीमा कोसी 17 वी सदी तक बीरपुर-पुरनिया-कटिहार भए क मनिहारी मे गंगा मे मिल जाएत छल । एहि क उत्तर मे नेपाल क तराई आओर ओहि स सटल उत्तर हिमालय पहाड़ आ एकर दक्षिण मे गंगा सदिखने रहैत छल । एहि प्रकार तिरहुत मे मुजफ्फरपुर, वैशाली, सीतामढ़ी, शिवहर, दरभंगा, मधुबनी, समस्तीपुर, सुपौल, सहरसा, मधेपुरा, अररिया, पुरनिया, कटिहार ( अंतिम तीनो आंशिक रूप में) शामिल छल ।
तिरहुत क इ भूगोल कखनो टेथिस सागर मे छल । एहि सागर मे से हिमालय निकलल छल । हिमालय क दक्षिणी भाग Drainage कए समुद्र मे लए जेबा लेल गंगा बनल छल; गंगा तक ओकरा पहुँचेबा लेल तिरहुत मे विभिन्न नदी घाटी क विकास भेल । एहि तरह तिरहुत हिमालय आओर गंगा क बीच एकटा डेल्टा जैहन छल । हिमालय क नवीनतम पहाड़ होबाक कारण तथा एकर दक्षिणी सतह पर 2000 मिलीमीटर तक औसत बर्षा हेबाक कारण तिरहुत क नदी मे सिल्ट आओर पानिक मात्रा बेसी होएत अछि । हिमालय क ऊंचाई से निकलबा और गंगा मे मिलबा से पहिने मात्र 400-500 किलोमीटर चलबा क कारण एहि नदी मे प्रवाह गति बेसी होएत अछि ।
तिरहुत क इकोसिस्टम मे चारि टा नदी घाटी प्रणाली अछि : कोसी, कमला-बलान, बागमती आओर बूढी गंडक । एहि इकोसिस्टम क उत्तरी अर्ध भाग मे ग्रेडिएंट यानि ढलान उत्तर से दक्षिण दिशा दिस तथा दक्षिणी अर्ध भाग मे पश्चिम से पूरब दिस अछि । कोसी मे सालाना औसतन २.५० लाख क्यूसेक क प्रवाह, कमला-बलान में ३५००० क्यूसेक, बागमती में ६५००० क्यूसेक होएत अछि । एहि मे ९०% जुलाई से मध्य अक्टूबर तक भए जाएत अछि । कोसी प्रणाली मे 20 टा धारा, कमला मे ९ टा धारा, बागमती मे ८ टा धारा आ बूढी गंडक मे 6 टा धारा अछि । मुदा बांध क कारण कोसी मे खाली दू टा धारा, कमला मे एकटा धारा, बागमती मे एकटा धारा आओर बूढी गंडक मे खाली एकटा धारा प्रवाहमान अछि; बाकी सभटा आन धारा परित्यक्त आओर paleo-channel क रूप मे अछि जे जलजमाव पैदा करैत अछि, भूजल कए प्रदूषित करैत अछि, जलजन्य बीमारी पैदा करैत अछि आओर बाढ़ क समय अतिरेक जल राशि क निकासी सेहो नहि कए पबैत अछि । इ paleo-channel कए सेहो प्रवाहमान बनेबाक जरुरत अछि ताकि ई अपन अपन मूल धारा से नियंत्रित रूप मे डिस्चार्ज प्राप्त क सकय ।
एतय प्रकृति क किछु ऐहन व्यबस्था अछि कि नदी नाला से सटल चौर होएत अछि यानि एहन भूमि जेकरा पर सालो भरि या त अधिकांस समय पानि जमा रहैत अछि । चौर स सटल निम्न भूमि क श्रृंखला होएत अछि जाहि मे मात्र बरसात मे पानी जमा रहैत अछि । एहि से लगल उँच भूमि क श्रृंखला होएत अछि जाहि मे मात्र भीषण बरसाते टा मे पानि जमा होएत अछि । चौर क ऊपर से बहिकए आबय बला पानी मे घुलल प्रदूषक तत्व कए अपने मे जमा कए स्वच्छ पानि नदी मे जाए दैत अछि । नदी कए गर्मी क समय जल क आपूर्ति सेहो कए ओकर जीवन्तता बनेने रखैत अछि । एहिलेल अपन परंपरा मे चौर कए नदी क भाई सेहो कहल जाएत अछि ।
इ नदी नाला चौर/कृषि भूमि क संग मिलकए एकटा इकोसिस्टम क निर्माण केने अछि । एहिमे flora आओर fauna क रास किस्म विकसित भेल छल जाहि कारण एहि मे बहुत बेसी ecological stability विकसित भेल । इ प्रकृति क नियम अछि कि जतेक बेसी biological डाइवर्सिटी, ओते बेसी ecological stability आओर ओते बेसी economic फर्टिलिटी/प्रोडक्टिविटी ।
एहिलेल तिरहुत क तत्कालीन बंगाल सूबा जाहि मे बिहार, बंगाल, उड़ीसा, आसाम, बर्मा शामिल छल, मे धान, तेलहन, दलहन, ईख, तमाकू, शोरा, अफीम, नील, दूध, पाट, मशाला, मछली, आम, बैल, आलू आदि क उत्पादन मे अग्रणी छल । एतौका औद्योगिक उत्पाद यथा अफीम, नील, शोरा, चीनी, तम्बाकू क उत्पादन आओर विदेश मे व्यापार से ब्रिटिश शासन कए मजबूती भेटल छल । 1875 से १९२५ क बीच उत्तर बिहार मे रेलवे क जतेक प्रसार भेल ओतेक ओहि कालखंड मे सम्पूर्ण भारत मे नहि कैल गेल छल । इ अंग्रेजी शासक क तिरहुत क प्रति कोनो दरियादिली नहि छल बल्कि एतय उत्पन्न प्राकृतिक उत्पाद आओर ओहि से निर्मित औद्योगिक पदार्थ क उपनिवेशवादी दोहन हेतु कैल गेल छल । १८७४ ई के macdonnel report मे धान क उपज ८.35 क्विंटल प्रति एकड़ उल्लिखित अछि । १८७० ई क दशक मे लदनिया-खुटौना-अंधरा, ठाढ़ी- फुलपरास क आलापुर परगना क syrveyor finucannes द्वारा सम्पादित सर्वे मे भुतही बलान क किनारे स्थित नरहिया ग्राम मे धान क उपज 20 क्विंटल प्रति एकड़ तक छल । कमला क क्षेत्र मे 35 क्विंटल प्रति एकड़ धान क उत्पादन पर आश्चर्य नहि होएत छल । कोसी मे धुरे मन शकरकंद भेल करैत छल । आय सेहो कोसी बांध क क्षेत्र मे १०० क्विंटल मकई क दाना प्रति एकड़ उपज होएत छल । बागमती क उत्पादन क्षमता बिख्यात छल । एकटा महत्वपूर्ण तथ्य इ छल कि एहि खेती मे economic scale बहुत छल । इ पुर्णतः कुदरती खेती छल । एहि मे एतौका मानव आओर पशु क श्रम शक्ति क पूर्ण उपयोग होएत छल । एतौका चौर क अभिलेख मे धनहा चौर क रूप मे अभिलिखित होएत अछि । कियाकि एहिमे मुख्यतः धान आओर संगे-संग वा असगर-असगर रबी भदई फसल क रूप मे मुंग, मकई, बूट, खेसारी, मोटगर अनाज उपजेबा क प्रथा छल । पशु चारा आओर ढेर उपयोगी flora/fauna क श्रोत तथा gene-bank क रूप मे चौर अप्रतिम छल । चौर मे नाना प्रकार क आर्थिक महत्व के पदार्थ स्वयमेव जनमैत छल । कंद, मूल, बिसंर, चिचौर, सौरुकी आ घोंघा, सितुआ, कछुआ, कांकोर, मछली आदि । ये सभटा खाद्य पदार्थ अछि । इ गरीब क common property क रूप मे निःशुल्क उपलब्ध छल । योजना १९९९ लिखैत अछि कि प्रति हेक्टेयर चौर मे २५० किलो मछली होएत छल । विलियम हंटर १८७७ ई मे एतय उपलब्ध 131 प्रकार क मछली क सूचि देने छल । एतय A2 प्रकार वला omega – 3 युक्त दूध दए बला गाय छल । आय यूरोप आओर अमेरिका देसी भारतीय गाय क A2 दूध क पॉंछा पागल अछि; आओर हम छि कि ओकर जर्सी, होल्सटीन, फ्रीजियन गाय क विषाक्त A1 दूध क दीवाना बनल छी ।
बाढ़ ग्रस्त क्षेत्र मे खेती क बारे मे सहरसा गजेटियर १९६४ दर्ज करैत अछि कि मार्च से मई क बीच खेत मे धान आओर मकई छींटल जाएत छल; मकई अगस्त मे काटल जाएत छल; धान नवम्बर-दिसंबर में काटल जाएत छल । इ धान लातरहा किस्म का होएत छल जे पानि क संग बढैत जाएत छल । ऊँचगर खेत मे flood-resistent धान क प्रकार लगाओल जाएत छल जे 6-7 दिन तक बाढ़ि कए बर्दास्त कए सकैत छल । कोसी में 3.00 लाख क्यूसेक पानि एबा पर बाढ़ 1 से 2 दिन रहैत छल ।
१७६९ से १८५६ ई के तिरहुत क राजस्व अभिलेख से पता चलैत छल कि एतय एहि अवधि मे भीषण ब्यापक बाढ़ नहि आयल छल । बाढ़ प्रायः हल्लुक भेल छल जाहि मे या त नगण्य क्षति होएत छल वा नम्हर अन्तराल पर कहियो कहियो बेसी क्षति होएत छल । मुदा इ क्षति क भरपाई सूद समेत अगला रबी वा भदई फसल से भए जायत छल । एहि अवधि मे १७८७ आओर १७९७ मे भीषण बाढ़ क रिपोर्ट भेटैत छल । १७८७ के बारे मे इ रिपोर्ट अछि कि जून माह मे भारी बारिश क कारण इ बाढ़ आयल छल ; स्वभावतः भदई फसल मे भारी क्षति भेल छल मुदा अगहनी फसल क सामान्य होबाक गप कहल गेल अछि । जतय तक १७९७ क बाढ़ क सवाल अछि, उ बर्ष खरीफ अगहनी फसल सामान्य भेल छल । आजुक भयानक बाढ़ ग्रस्त सीतामढ़ी, शिवहर, औराई, कटरा 19वी सदी मे सामान्य छल जेहन कि विलिअम हंटर के रिपोर्ट १८७७ से ज्ञात होएत अछि । दरभंगा मधुबनी में कमला क बाढ़ से क्षति नगण्य होएत छल । तत्कालीन कमला आओर अधवारा कात स्थित बेनीपट्टी ,बिस्फी, रहिका क जरेल परगना आओर अधवारा- लखान्दई नदी क बीच स्थित पुपरी-बथनाहा-कटरा क नानपुर परगना सर्वाधिक विकसित क्षेत्र मे छल । १८५१ ई के revenue survey क कर्नल whyat क रिपोर्ट मे तिरहुत क बाढ़ कए सामान्य बताओल गेल छल ।
बिहार क शोक कोसी लेल बुकानन क पुरनिया रिपोर्ट १८०६-७ अछि जाहि मे कहल गेल छल जे कोसी क बाढ़ कोनो समस्या नहि छल । विलियम हंटर क १८७७ क रिपोर्ट, ओ मेली क १९०७ क जिला गजेटियर मे तत्कालीन पुरनिया मे कोसी आओर महानंदा क बाढ़ कए सामान्य बताओल गेल छल । मुदा वहि कोसी १९०० से १९५० ई क मध्य तत्कालीन सहरसा जिला मे भीषण तांडव मचेने अछि । एहि अवधि मे सहरसा मे कोसी क कोनो धारा १५-२० साल से बेसी काल ध्ररि स्थिर नहि रहल छल । ओतहि पुरनिया जिला मे १९०० ई से पहिने तक एकर धारा पांच पांच सौ साल तक एक्के जगह ठमकल छल । प्रतापगंज-देवीगंज, मधेपुरा-पुरनिया, खगरिया-कटिहार, देवीगंज-पुरनिया, अंचरा- फारबिसगंज-अररिया, मानसी-सहरसा-सुपौल आदि रेलवे/सड़क जे १८७५ से १९२५ ई क मध्य बनल छल मुख्यतः कोसी क प्रवाह कए संघातिक रूप मे दुष्प्रभावित केलक आओर एहिलेल कोसी विकराल बनि गेल । दरअसल तिरहुत सहित उत्तर बिहार मे बाढ़ क भयावहता १८७५ ई क बाद बढ़ल छल ।
रेलवे क निर्माण आरम्भ भेल । दरभंगा से चमथा घाट, रेल क पटरी बाढ़िक HFL से ऊपर राखल गेल आओर खर्चा बचेबा क लेल रेल में न्यूनतम वाटर वेज़ क प्रबधन अंग्रेजों केलक । सड़क निर्माण मे सेहो ऐहने भेल । फलतः नदी क drainage संघातिक रूप से दुष्प्रभावित भए गेल । खगड़िया मे गंगा मे खसय बाली बागमती/बूढी गंडक क प्रवाह मे रेलवे दिस से अवरोध उत्पन्न हेबाक कारण दरभंगा/तिरहुत मे १९०६ ई मे भारी बाढ़ आयल आओर भीषण क्षति दरभंगा गजेटियर १९०७ मे दर्ज कैल गेल । फलतः कोसी जे 19 वी सदी तक पुरनिया मे एकटा सामान्य नदी क भांति बाढ़ उत्पन्न करैत छल, आब 20 वी सदी मे सहरसा मे प्रलयंकारी बाढ़ उत्पन्न करय लागल । चूँकि कोसी स कमला-बलान, करेह आओर बागमती क drainage दुष्प्रभावित होएत अछि एहिलेल कोसी पुरान मुजफ्फरपुर आओर दरभंगा जिला मे बाढ़िक तबाही वा सुखाड़ क समस्या लेल सेहो जिम्मेदार भए गेल । यानि कोसीये उत्तर बिहार क पुनरुद्धार क चाभी अछि । यद्यपि बांध मे कोसी कए जकैड़ कए नियंत्रित कैल गेल अछि मुदा बाँध बनेबा क बाद एकर स्थिति आओर बेसी बिगैड़ गेल अछि । किअ कि इ आशंका होबय लागल छल कि इ बाँध कए तोड़ि कए पुनः तांडव करत । कि २००८ क कुसहा कटान एकटा ट्रेलर साबित होएत?
सहरसाक कोसी क आर्थिक पक्ष पर दू टा प्रतिवेदन- macdonnel रिपोर्ट १८७४ आओर कोसी दियारा सर्वे रिपोर्ट १९२६ से जानकारी भेटैत अछि कि प्राक- कोसी कालीन सहरसा १८७४ मे ग्रॉस cropped area छल । एकर भौगोलिक क्षेत्रफल क ७८% छल जे कोसी कालीन अवधि १९२६ ई मे 126% बढ़ि गेल; cropping intensity 13% से बढ़िकए ४०% भए गेल । कृषि विकास क यहि दू टा मुख्य पैमाना होएत अछि । कोसी सहरसा जिला में कृषि विकास केने छल । कोसी क बाढ़ मे भेल भयंकर क्षति एकर प्रवाह क संघातिक रूप से दुष्प्रभावित करबाक प्रतिफल छल । इ अंग्रेज़ सरकार क गलत नीति आओर लोगक अन्यमनस्कता क परिणाम छल ।
Symptomatic treatment क आधार पर १९५० क दशक मे बनल बांध सबटा कसर पूरा कए देलक । १९५१ क कुल १५४ किलोमीटर बाँध क तुलना मे आय ३५०० किलोमीटर से बेसी बाँध अछि । तखनो नदी १९७५, १९८७, २००४, २००७, २००८ में बाढ़िक नब नब कीर्तिमान बनेने छल । १९५४ मे 25 लाख हेक्टेयर बाढ़ प्रवण क्षेत्र छल जे आब बढ़िकए 68 लाख हेक्टेयर भए गेल छल ।
जतय तक पटवन क सवाल अछि, पश्चिमी कोसी नहर प्रणाली से दरभंगा-मधुबनी मे नगण्यप्राय पटवन होएत छल, हाँ, सहरसा-पुरनिया मे पूर्वी कोसी नहर प्रणाली अपन मूल लक्ष्य 18 लाख एकड़ क स्थान पर 3-४ लाख से बेसी पटवन नहि करि पबैत छल । एहिलेल कोसी परियोजना पर आब प्रश्न चिन्ह लागय लागल अछि ।
अब स्थिति एहन भए गेल अछि कि जलजमाव, नदी-नाला क उथलापन, भीषण आओर प्रायः नियमित बाढ़, रासायनिक खाद, जहरीला छिडकाव, पोखर आओर चौर मे प्रदुषण, गाछक कटाव, तेलहन/दलहन क उत्पादन मे भयंकर कमी, A2 देसी गाय क दूध क स्थान पर A1 हाइब्रिड गाय/भैंस क रोगकारी दूध का चलन, polished चावल क उपयोग, जड़ी-बूटी क प्रति अनास्था आदि तिरहुत कए बिमारी क खान बना देने अछि । ऊपर से राजनीतिक कलुषता, सामाजिक वैमनस्य, शासकीय असमर्थता आओर बौद्धिक अन्यमनस्कता करेला पर नीम !
एतय भारी उद्योग क अनुकूलता नहि अछि । डिजिटल इंडिया क साइबर कैफ़े क सेहो भूमिका बहुत सिमित अछि । service सेक्टर से सेाहो बेसी उम्मीद नहि कियाकी आम लोगक पास पर्याप्त आमदनी नहि अछि । आमदनी आओर आयोत्पादक साधन का तो अभाव अछिये । आय आवश्यकता अछि गरीब/आम लोग कए आयोत्पादक साधन उपलब्ध करेबाक । एहन आयोत्पादक सर्व सुलभ साधन माटि/पानी/पेड़ टा भए सकैत अछि । पानि कए केन्द्र मे राखिकए अग्रोनोमिक विकास आओर ओकर औद्योगिक उपयोग क नीति टा एतय सर्वाधिक कारगर वा टिकाऊ भए सकैत अछि ।
इ अग्रोनोमिक विकास तखने संभव होएत जखन मूल संसाधन पानिक मुख्य श्रोत नदी-नाला एकर पर्यावरण क अनुकूल प्रबंधन कैल जाय । यहि तिरहुत इकोसिस्टम मे इको-निर्वाण होएत ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
नवका- पुरनका लेख सर्च करु...
मांगब बिजली मिलत गोली
बिजली मांगब त मौत मिलत. नहिं मिलय अ त चुप रहुं... अन्हार में रहुं... दिया डिबरी जलाकए रहुं मुदा किछु बोलु नहिं... बोलब त देखिए सकय छी कि भागलपुर के कहलगांव में कि भेल अ. बिहार में आई- काल्हि बिजली के स्थिति एकदम खराब अछि. पटना के छोड़ि दोसर इलाका में दु ओ घंटा बिजली मुश्किल सं मिलय छै. बिजली देवता दिन में कखनो एक दु बेर सिर्फ दर्शन देबय लेल आबय छथिन्ह. आ दर्शन दए फेर तुरंते चलि जाय छथिन्ह. एहि सं खिसिया क लोक सभ जखन बिजली विभाग के खिलाफ सड़क पर उतरलाह त पुलिस के नीक नहिं लागल. डंडा बरसायल गेल...गोली चलायल गेल... ओना पुलिस- प्रशासन के अधिकारी के सस्पेंड क देल गेल अछि. मुख्यमंत्री नीतीश कुमार जांच के आदेश दए देलखिन्ह अ. मुदा सभसं बड़का सवाल ई अछि कि एहि सं बिजली देवता अएताह कि... नहिं.
कहलगांव में पहिने त शुक्र दिन कई ठाम जाम... धरना प्रदर्शन भेल. लोक सभ तोड़ फोड़ करय लगलाह. पुलिस के सेहो मजबूरी रहय छै कानून व्यवस्था बनाबय के. मुदा एक बेर लोक जखन सड़क पर झंडा- डंडा लS क उतरय छथि त ओ दोसर के परेशानी बिसरि जाय छथिन्ह. अस्पताल में तोड़ फोड़ कएल गेल... आगि लगा देल गेल. आखिर ई सभ किएक. आब अस्पताल में आगि लगा देलिअई अ... इलाज कSत करायब. मानि लिय अहां कतहुं इलाज करबा लेब... गरीब लोक कSत जयताह. कोनो छोट पैघ बात पर रास्ता जाम कए दैत छिअई... गाड़ी घोड़ा नहिं चलय दैत छिअई... सोचय छिअई जे बीमार छथिन्ह... जरूरी काज के लेल जा रहल छथिन्ह... ट्रेन... बस पकड़य जा रहल छथिन्ह... इंटरव्यू के लेल जा रहल छथिन्ह हुनकर कि हाल होयत छन्हि. हुनका जगह पर अपना के धS क देखिऔ. मुदा अहां के दोसर से कि अहां त अपन रोटी सेंकय पर लागल रहय छी.
हम ई मानय छी कि मिथिले नहिं पूरा बिहार में बिजली के स्थिति ठीन नहिं अछि. मुदा एकर ई समाधान नहिं अछि. एक त बिहार में एतेक बिजली नहिं बनय छै जे चौबीसों घंटा बिजली रहय. दोसर केंद्र सरकार बिजली के दाम सेहो बढ़ा देलकय अछि. केन्द्र सं सेहो बिहार के कम बिजली देल जा रहल अछि. आओर अखन जे नीतीश सरकार बनल अछि ओ जे बिजली कारखाना लगाबय के कोशिश कए रहल छथिन्ह ओकर उत्पादन... ओहि में बिजली बनय के काज त दु-चारि साल बादे न होयत. एकर सारा दोष नीतीश पर नहिं देल जा सकय अ. हुनका सं पहिने जे सरकार छल ओ अगर किछ कएने रहैत त आई ई स्थिति नहिं रहैत. प्यास लगला पर कुआं नहिं खोदि सकय छी नहिं एकरा उपाय त पहिने से होबाक चाहि छल कि नहिं.
कांटी आओर बरौनी के हालत कि नीतीश कुमार खराब कएने छलाह... ई त पहिने से कबाड़ जका बनि गेल छल जकरा फेर सं ठीक कएल जा रहल अछि. त जानि लिअ पहिले के सरकार एकर पहिने सं कोनो उपाय नहिं कएने छल जे आगा जाS क बिहार अन्हार में डूबि जायत त ओहि सं कोना निकलल जायत. त अखन केतबो किछ करब बिजली के स्थिति सुधरय में टाइम लागत.
दरभंगा मधुबनी नहिं पुरा मिथिलांचल में बिजली नहिं के बराबर रहय अछि. एहि के लेल अपन अपन प्रतिनिधि जिनका अहां विधानसभा आ लोक सभा में जिता कए भेजने छिअई हुनका मार्फत सं आवाज उठाउ.
कहलगांव में पहिने त शुक्र दिन कई ठाम जाम... धरना प्रदर्शन भेल. लोक सभ तोड़ फोड़ करय लगलाह. पुलिस के सेहो मजबूरी रहय छै कानून व्यवस्था बनाबय के. मुदा एक बेर लोक जखन सड़क पर झंडा- डंडा लS क उतरय छथि त ओ दोसर के परेशानी बिसरि जाय छथिन्ह. अस्पताल में तोड़ फोड़ कएल गेल... आगि लगा देल गेल. आखिर ई सभ किएक. आब अस्पताल में आगि लगा देलिअई अ... इलाज कSत करायब. मानि लिय अहां कतहुं इलाज करबा लेब... गरीब लोक कSत जयताह. कोनो छोट पैघ बात पर रास्ता जाम कए दैत छिअई... गाड़ी घोड़ा नहिं चलय दैत छिअई... सोचय छिअई जे बीमार छथिन्ह... जरूरी काज के लेल जा रहल छथिन्ह... ट्रेन... बस पकड़य जा रहल छथिन्ह... इंटरव्यू के लेल जा रहल छथिन्ह हुनकर कि हाल होयत छन्हि. हुनका जगह पर अपना के धS क देखिऔ. मुदा अहां के दोसर से कि अहां त अपन रोटी सेंकय पर लागल रहय छी.
हम ई मानय छी कि मिथिले नहिं पूरा बिहार में बिजली के स्थिति ठीन नहिं अछि. मुदा एकर ई समाधान नहिं अछि. एक त बिहार में एतेक बिजली नहिं बनय छै जे चौबीसों घंटा बिजली रहय. दोसर केंद्र सरकार बिजली के दाम सेहो बढ़ा देलकय अछि. केन्द्र सं सेहो बिहार के कम बिजली देल जा रहल अछि. आओर अखन जे नीतीश सरकार बनल अछि ओ जे बिजली कारखाना लगाबय के कोशिश कए रहल छथिन्ह ओकर उत्पादन... ओहि में बिजली बनय के काज त दु-चारि साल बादे न होयत. एकर सारा दोष नीतीश पर नहिं देल जा सकय अ. हुनका सं पहिने जे सरकार छल ओ अगर किछ कएने रहैत त आई ई स्थिति नहिं रहैत. प्यास लगला पर कुआं नहिं खोदि सकय छी नहिं एकरा उपाय त पहिने से होबाक चाहि छल कि नहिं.
कांटी आओर बरौनी के हालत कि नीतीश कुमार खराब कएने छलाह... ई त पहिने से कबाड़ जका बनि गेल छल जकरा फेर सं ठीक कएल जा रहल अछि. त जानि लिअ पहिले के सरकार एकर पहिने सं कोनो उपाय नहिं कएने छल जे आगा जाS क बिहार अन्हार में डूबि जायत त ओहि सं कोना निकलल जायत. त अखन केतबो किछ करब बिजली के स्थिति सुधरय में टाइम लागत.
दरभंगा मधुबनी नहिं पुरा मिथिलांचल में बिजली नहिं के बराबर रहय अछि. एहि के लेल अपन अपन प्रतिनिधि जिनका अहां विधानसभा आ लोक सभा में जिता कए भेजने छिअई हुनका मार्फत सं आवाज उठाउ.
सदस्यता लें टिप्पणियाँ भेजें (Atom)


text:
— सिन्दू झा
की कहु, आब त’ पेटहिसँ नेना सभकेँ भरण-पोषण केनाइ अति दूभर भेल जाइत अछि। ताहि दिन काँच वएसमे लोक माय आ बाप बनि जाइत छल। धिओ पुता गरदामे ओंघराइत कनैत खिजैत माँड़ झोड़ पीबि पोषा जाइत छल। ककरहु नाक बहैत त’ ककरहु कान, ककरहु आँखिमे काँची पिची त’केओ कुपोषकक शिकार।
बेरोजगारहिमे अदहा दर्जन बाल बच्चा भ’ जाइत छल। स्त्री पुरुष केओ जागृत नहि।
आइ काल्हिक अभिभावक युवा पीढी दुनू बुधिआर। सभ कथुक प्लान बनाक’ भविष्य सोचैत वर्तमानमे जीबैत अछि। तीस पैंतीसमे त’ बौआ बुच्ची सभ बड़-कनिञा बनैत छथि। तकरा दू चारि वरखक वाद बाल बच्चा,सेहो एकटा सँ दू टा मात्र।
ओना समयानुसार नव पीढिक सोच विचार अति उत्तम।किऐक त’ महगाई आसमान छूने जाइत अछि। आजुक घड़िमे एकटा नेनाक उत्पन्न सँ ल’क’ जन्म धरि कतेको रुपैया खर्च भ’ जाइत छैक। दुनिया भरिक जाच पड़ताल आ रोग सँ गर्भवती जनिजाति तबाह रहैत छथि। ताहि दिन शुद्ध वातावरण आ खान-पान भेटैत छल त’ नेना सभ किछु खाक’ केहनो वस्त्र पहिरिक’ शिक्षा ग्रहण क’ लैत छल। आब त’ ने ओ नगरी ने ओ राम!
पहिल चरण – आजुक अभिभावक नेना केर सभ कथुक धिआन रखैत छथि आ रखबाक चाही। जनमौटि चिलकाक साफ सुथरा सँ ल’क’ ओकर अंग प्रत्यंगक देख रेख नीक सँ करबाक चाही। जौँ पार लागए त’खाँटि सुच्चा सरसो तेल सँ सभ दिन,नहि त एक वरख धरि अवश्य चिलकाकेँ दू तीन बेर मालिश करबाक चाही। सुसुम पानिसँ सभ दिन स्नान करबिऐक । साबुन सैम्पुक कम सँ कम व्यवहार करी। सप्ताहमे एक दिन नीमक पात पानिमे खौलाक’ ताहि सँ स्नान करा दिऐक। अवस्था देखिक’अपन घरक बनाओल टटका सभ बस्तु खुअबिऐक।तहिना खेलौना सेहो एहन दिऐक जाहि सँ ओकर बुद्धि ज्ञानमे बृधि होइक। दुलार करैत घरि कुभाषा किवा अपशब्द नहि बाजी। किऐक त’ ओकर संस्कार पर पड़ैत छैक। चिलका सभ त’अबोध ,कुम्हारक बासन होइत अछि। हम सभ जैह सिखेबैक सैह सीखत।
दोसरचरण- “बढए पुत पिताक’ धर्मे” ई कहबी एकदम सत्य अछि। जौँ बाल बच्चा सुपात्र भेल त’ माय बापक झंडा सगरो फहराए लगैछ। नहि त’ अपनहु मोन झहरत आ रंग रंगक समाजक उलहन,,,,,,,,।
अपन आर्थिक स्थितिक मुताबिक धिआ पुताक भरण-पोषण करबाक चाही। जाहि सँ ओकर सख आ मांग अकाश नहि ठेकै। औकात सँ फाजिल बस्तुक लोभ देखाक मनौनी नहि करिऐक। उठनै बैसनै सँ ल’ क’ पैघ छोट संग बजनै, आदर सत्कार सभ संस्कार हमरा लोकनि बाल्येकालमे सीखैत छी। कहल गेल अछि जे- “जे ननुआँ से गर्वहि ननुआँ”!खिस्सा पिहानी एहन सुनबिऐक जे ओ बुझि पाबै आ किछु सीख सेहो भेटैक। ओकरा संग बेसी सँ बेसी गप्प करिऐक। आजुक अभिभावक सभ नेनाकेँ हाथमे फोन किवा टीवीक’ रिमोट थमाह अपने गप्पमे लागल रहैत छथि। जाहि सँ ओकर स्वास्थ्य आ आचरण दुनू पर बेजाए प्रभाव पड़ैत छैक।
तेसर चरण – धिआ पुताक’ अपन परिवारक आ परोसिआ सभक परिचय करबिऐक। सभक सोझामे खुलिक’ बजबाक लेल प्रेरित करबाक चाही। अनरगल गप्प सभ ओकरा समक्ष नहि बाजि। बाल बुदरुक लग पति-पत्नीक बीच उकटा पैंची त’ कखनहुँ नहि होइक! किऐक त’ एहि सँ ओकरामे मानसिक तनाव उत्पन्न भ’ जाइत छैक। जाहिसँ बच्चा जिद्दी, छिनकाह ,मरतरिआ आ खौंझाह बनि जाइत अछि। खेलाइत धुपाइत ओकरा किछु श्लोक, आखर आ गीतक ज्ञान सेहो दिऐक। भनसा घर सँ ल’ क’
शयनकक्ष तक सभ वस्तु केर नाम आ कार्यक्षमक बोध करबिऐक।
चारिम चरण – जखन धिआ पुता विद्यालय जाए लागए त’ सभसँ पहिने समयक महत्व आ उपयोग सँ अवगत करबिऐक। गुरु शिष्यक ज्ञानक संग कक्षाक संगी साथी सभक संग मेल मिलापक बुद्धि दिऐक। पोथी, कलम,कागत संगे विद्यालयक अर्थ आ महत्व बुझबिऐक।दोसरहु नेना सभक संग खेलाए आ कुद फान करए दिऐक। समय समय पर किछु अनुशासन सेहो उचित होइत छैक। नेनाक संस्कार सँ माय बापक संस्कारक प्रमाण भेटैत छैक।
पाँचम चरण- छठी सँ बारहवीं कक्षा तक बाल बच्चा पर विशेष रूप सँ धिआन रखबाक चाहि। किऐक त’ इएह उमर बनबाक आ बिगड़बाक होइत अछि। आधुनिक अभिभावक सभ अत्यंत व्यस्त आ प्रगतिशील रहैत छथि। धिआ पुताक’ घरमे असगर छोड़ि अपने ऑफिस आ रातिमे आबि भोजन कए पसरि जाइत छथि।धिआ पुता स्वतंत्र पाबि कुमार्ग चालि चलए लगैछ। जेना – चोइर केनाइ, झूठ बजनाइ, नशेड़ी आदि।
अतएव एकटा कुशल अभिभावककेँ कर्तव्य बनैत अछि जे – भरि दिन अफसिआॅत रहलाक बाबजूद रातिमे सिनेह सँ नेना सभक संग गप्प करथु।संगमे बैसिक’ भोजन करथु आ भरि दिनक ब्योरा सुनबाक प्रयत्न करथु। मासमे एक दू बेर विद्यालय सँ ताल भाँज अवश्य लेवाक चाही। अवकाशक दिन अंचोकहिमे घर अएबाक चेष्टा करिह। जौँ धिआ पुता किछु नाजायज काज कए लिएह त’ कनेक अनुशासन आ विशेष सिनेह सँ बुझबिऐक।अति दुलार सेहो दुख दारुण भ’ जाइत छैक। नेनाक’ सुयोग्य आ संस्कारी बनाबए क’ लेल अभिभावककेँ बहुत किछु त्याग करए पड़ैत छैक। ओकर रुचि देखिक’ ओकरा ओही दिश मार्ग दर्शन करबिऐक। अपन मोन मुताबिक कखनहु नहि बाल बच्चा पर बोझ दिऐक।


text:
कथा
लावा घर
सावनके महिना बर्खा खोप मचल रहठ । बड्रि ठरकट टे गीता झसक्के जाग जइठिन । चिमचाम पठ्रिमे पला रठिन । घरिमे समय हेर्ठि ठिक्के राटिक् बाह्र बजल रठिन । राट सुनसान रहठ । पानी झरझर झरझर बरसटि रहठ । घरक छँपरा चुनाहा हुइलक ओरसे जेहोर टेहोर पानी ट्यापटुप ट्यापटुप चुहठ सुनमिलठ । गीता ढिरेसे उठ्ठि ओ लोटिया खोरिया भाँरा बर्टन पानी चुनाहा ठाउँ डोगके सुटजइठिन । पानी अपन मनका खोप फरक फरक आवाज निकारके चुहे ट््यापटुप ट्यापटुप खुभलुंग छुझलुंग कर्टी ।
गीता आँख टुम्के निडाइ खोजठिन मने निन नैपर्ठिन । कान भर जागल रठिन । छोटमोट कोनम लर्काहे डुढ पिवैटि घरक छँपरा हेरठि । भलिमुँडा खर्हलेके छाँइल उहे फेन तीन चार बरस होगैल रठिन छैलक । खर्हक छँपरा खर्हक भिटा कुछडिनके लाग बनाइल घर कइसिन रहि । मजा घर बनैहिँ फेंन कसिके । भर्खे घर फुटके सुकम्बासि होके अइलानि जग्गामे घर बनाके बैठल रठंै । गीता करोट लेके एहोंर ओहोंर करटहिन । ओहोंर गीताके जीवन जोरिया विपिनके बरे मजा निन परल रहिन । निनफें काकरे नैपरहिन विचारा डिनभर घामपानी सहके इँट्टा ढुंगा बोक्के सिहरल जिउ औरे जहनके घर बनैलक् । बरे ढेंग ढेंग घरक उप्पर क्याटकुट कैके चौह्रे पर्ना ।
गीता विपिनके कहल बाट सम्झठिन । गिता भलिमुँडा घर बनालि घामपानी आँढि बौखासे बचप टे होजाइ । पाछे ढिरढिरे रुपिया जोर्के मजा घर बनाप । गीता यहे बाट सम्झठी ओ मन बुझैठिन । कब जुटाइ सेकही बिचारा विपिन अट्रा ढेर रुपिया ओ मजा घर बनैही । बनैना फेंन कइसिक सुकुम्बासि जमिन बा काल्ह कहाँ जइना हो पटा नैहो कहिके अनेक बाट सोच्टी सोच्टी भिन्सारे होजैठिन । गीताहे उठे पर्ना जुन होजइठिन । विपिनहे अन्गुट्टि कामेम जैना रठिन । खइना बनइना रठिन । विपिनके लाग खइना पिना सब तयार कैके ठिकठाक पारके भटौर बाँन्ढके उठाडेठि ।
विपिनके रोज डिनके यहे काम रठिन । बिहान भिन्सरहि जइना ओ साँझ अन्ढार घरे घुम्ना । कबुनै गीतासे मजासे संगे रहे पइना । सायड मजासे गीतक अनुहार डेख्लक ओ मजासे बैठलक कना भोजक डिन रहल हुइहिन । भोज कैके एक घचिक फेन मजासे बैठके बाट करे नैमिल्ना । विपिन ओ गीताके भेंट हुइना उहे राटके डियक ओजारमे एक डोसरहे डेखिँट । विपिन ओ गीता डिनके एक डोसरहे हेरे नैपलक ओरसे हुइ, एक डोसरहे बहुट मैयाँ करिँट । गीताफें विपिन घरे अइना जुन सँपरके रहिन । साँझके संगे बेरि खइना अस्रामे बैठल रहि गीता । डिन भर डुनुजे अलग अलग कामेम रलेसे फेन साँझके भेंट ओजाइँट् ओ डुनु परानी अपन अपन सुख डुःखके बाट साटिकसाटा करिँट ।
गीता ओ विपिन नैखाखाके डुनु परानी कमाके जोर्ना ओर लागल रठैं । उहे ओर्हना ओहे बिछौना रलेसे फेन ओ उठेबैठे बेर कुुँइच कुँइच बोल्ना खटिया टुुटल टुटल रलेसे फेन डुनुजे मिठ निनमे सुटिंट । गीता विपिनहे जीवन भर अपन सारा डिलसे हरचिजमे साठ डेम कहिक अप्ने आपसे बाचा कर्ले रठिन । गीता रोज डिन बिहन्नी उठ्ठि ओ परिवारके सेवामे लाग जइठिन । ढेंकी कुट्ना चकिया पिस्नासे लेके घरक सारा काम उसारिन । बोलिचालि मिठास, थारु पहिरन लहंगा चोलियामे बरे सोहावन डेखैठिन गीता । सावनमे सोहावन सवाँरल मन लोभाउन रुपरंग रठिन गीताके । हजारौंमेसे छाँटलहस रहिन गीता । ज्ञानगुनके बाट जेडा बट्वाइन । समाज सेवा, समाजके हिटके लाग जेडा चिटइना बानि गीताके । अपनसंग कुछ रलेसे नैरहल ओइन डेना बानि रहिन । कौनो फेन काम ओ बाट कर्नामे पाछे नैहट्ना बानि रहिन गीताके । ओहोर विपिन मनैनके घर बनैनासे सँपार नैरठिन । आझ एकर घर टे काल्ह ओकर घर बनाइमे डँटल रहिँट । विपिन एकठो सपना रहिन एक सुन्डर घर बनैना । अड्रिक अड्रिक महल घर बनाके अप्ने भर उहे झाेंपरीमे सुख सान्टिसे मिठ निनके संग राट बिटाइँट् विपिन ।
विपिनहे लाखौं रुपिया जुटैना रहिन । एकठो सुन्डर लावा घर बनैना । विपिन सिरिफ रुपिया कमैना ओ ढेर कमाके घर बनैना लक्ष्य रठिन । गोसिनियाँ ओ बच्चासे मजासे बैठे नैपाके कामेसे सँपार नैरठिन । विपिन ठोर बहुट रुपिया कमाके विडेस जइना सोंच बनालेठैं । गोसिनियाँ ओ छोटमोट बच्चाहे छोरके विपिन विडेस ओर लग्ठैं । बिचारी गीता आप विपिनके मैयाँ नैपाके जिन्गि अक्केलि लागे लग्ठिन । घरे रहलमे राट भर भेंट हुुइँट् विपिनस,े आप टे डिन ना राटके भेंट हुइना । विपिन घरे रहल बेर झोंपरीमे सुटके सुखडुखके बाट साटिकसाटा कर्टि मिठ निन बिटाइँट् । भिन्सरहि उठके विपिनके लाग खइना तयार कैके भटौर उठाके विपिनहे कामेम पठाइन । मने आप उ कर्ना जुन विपिनहे सम्झना किल बटिन गीतक । याड आइन विपिनहे मैयाँ कैके कामेम पठैलक । साँझके विपिनके अइना जुन सँपरके बैठल रहि गीता । मने आप केकर लाग सँपर्ना कहिके विपिनके याड आजाइन । संगे बैठके हाँस हाँसके बाट करि करि । मने आप किहिसे बाट कर्ना । कोखमे छोटमोट बच्चा, विपिन विडेसमे । गीता अक्केलि बैठ्के विपिनके याडमे हेराजाइन । गीता अपन जवानिके डिनमे बिटाइल डिनके समय सम्झे लगठिन । थारु परिवारमे जन्मलक कारन गीता छोटेसे थारु संस्कृतिमे रहनसहनमे हुर्कल रठिन । थारु गीट गैनामे कम नैरहिन । बच्चामे फेंन कम नैरहिन । विपिन फेन मन्ड्रा बजैनामे कम नैरहिंट । सायड यहे कारण डुनु जहनके जोरिया जुरल रठिन । गीता उहे डिन सम्झठिन । माघ मिलन कार्यक्रम रहठ । ठाउँ ठाउँसे नाचके बगाल आइल रहठ् । नाचके डब्निभिरिया हुइठ । यहे नाचके लाग गीता नचुनियाँमे छनौट हुइठि ओ विपिन मडरियाके लाग ।
कार्यक्रम सुरु हुइठ । कार्यक्रममे थारु पहिरनमे बगालेक बगाल बठिनियन झुमल रठैं । अड्रिक अड्रिक गहना, सुटिया, कारा, बाला, झिलमिलिया, माला, नठिया, लहँगा, चोलिया, झोबन्नासे सँपरल । थारु पहिचानहे झलकैना हर मेरके पहिरनमे सँपरके थारु जनेवन सारा मन्च छोपले रठैं । छलमल छलमल एहोंर ओहोंर सुरटमे खुसिक बहार रठिन । यहे हजारौंके बिचमे गीता फेंन कम सुग्घुर नैरठिन । हजारौंमे एक रठिन गीता । सुग्घुरमे सुग्घुर साँवरमे सँवारल । फुन्ना लागल लहँगा छमछम नेगाइ, नेगाइके संग सुवास उरैटि जैना हजारौंमे ढुम मचाडेठि गीता । ओहकान नाचसे सारा डर्सक हहरा परठैं । जस्टे नचुनियाँ ओस्टे मँडरिया । गीता हजारौंके मन जिटे लेठि । अट्रै किल नाहि विपिनके मन फेंन चोरा सेकले रहि गीता । विपिनफें का कम उ फें गीताके सब कुछ चोरा सेकले रहिँट । उ डिन गीता ओ विपिन थारु संस्कृति झल्कैना पहिल नम्बरके स्थान लेहे पुग्ठैं । ओ हजारौंके साम्ने सम्मान हुइठैं । उहे डिनसे गीता ओ विपिनके लजर एक डोसरसे बरे गहिंरसे जुझजइठिन ।
कारण डुनुजे एक डोसरके साठ पाके हजारौंके बिचमे सम्मान पैठैं । डुनुजे एक डोसरहे डिलसे ढन्यवाड ओ जिन्गिभर साठ डेना बाचा करलेठैं । जिन्गिक् सफलटामे एक डोसरके साठ चाहठ । उट्साह चाहठ । मैयाँ चाहठ । जिन्गिमे सफलटा पैना बा कलसे औरे जहनके हिट खोजे पर्ना रहठ । अप्ने गिरके फेंन औरे जहन उठाइ परठ ।
गीता ओ विपिन बिचमे यहे मन रठिन । गीता सारा जिन्गि विपिनके साठ सेवाके लाग अप्ने आपहे सौंप डेले रठिन । राट डिन गीता विपिनके अस्रामे रठिन । छोटमोट झोंपरि रलेसे फेंन गीता विपिनके मैयाँमे खुस रठिन । विपिन गीतासे करल बाचा जइसिक फेंन पुरा कर्नामे लागल रठैं । सोंच्ठैं अपन गीताहे सुन्डर घरेम बैठैम । एक सुन्डर घरेम मै अपन डिलके रानी गीताहे । लिपपोट करे नैपर्ना सिसा जइसिन चम्कना ढर्टि मे नेगइम गीताहे । गीतक आँखिम आँस नैआइडेम कहिके विपिन अपन डिलके रानी गीताके लाग सोंच्टि रठैं ।
ढिरेढिरे विपिनके सोंचल काम पुरा हुइटि जइठिन । अपन कमाहिके पंैसा पठैठैं ओ अपन जीवन संघरिया गीताके जिम्मा लगाडेठैं । गीता एहोंर गाउँम एक ठाउँ जग्गा किन्ठिन ओ घर बनैना सुरु कर्ठि । गीता बहुट मेहनट कैके घर बनैना ओर लग्ठि । डुपहरके जरेहस लग्ना घामेम उ टाटुल टाटुल इँट्टा ढुंगा बोक्के हाँठेम फोक्टा परापरा काम कर्ठिन । एकएक इँट्टा ढुंगा जोरजोरके भुख्ले पियासे काम कैके एकठो बरे सुग्घुर घर बनैठि । गीता एकचो लावा घर सुग्घुर घर टे बनैठि मने अभिन जिन्गिमे बहुट कुछ जरुरट परल महसुस हुइठिन । गीता अपन बिटल डिनके जिन्गि घुमके हेर्ठि, कहाँसे कहाँ पुुगाइल सम्झठिन । एक डिनमे यि संसारमे नैरहुँ । कइसिके मै डाइक कोखमे सिर्जे पुग्नु महि पटा नैहो । डिन डिनमे मनैनके लजरसे अडृस्यमे सिर्जटि गैनु । मोर सरिरके बनावँट कइसिके हुइटहे केक्रो पटा नैरहिन । मै जन्मनु, संसार महि डेखल ओ डाइबाबा महि सेहार सुसार कैके महि बचाइक् लाग मोर राटडिन ख्याल करे लग्लैं । एकडिन मै डाइ बाबनके घर हुर्कनु । आझ मोर घर विपिनके घर हुइ पुगल बा । जिन्गि कहाँसे कहाँ पुगाडेहल ।
गीता अपन बनाइल लाखौंके खर्चमे बनल घर हेर्ठि ओ सोंच्ठि । एकडिन मै यि डुनियाँमे नैरहुँ । मै अडृश्य रुपमे मने उप्पर वलाके लजरमे रहुँ । नौ महिना मोर घर डाइक फेंन रहे । टब जाके डाइ बाबनके बनाइल घरेम हुुर्कनु । कुछ बरस रहिके महि डाइबाबनके घरसे फेंन बिडाइ लेके विपिनके घर आइ परल । अपन यि घर फेंन स्ठायि नैहो आखिर कबसम रहे मिलि यि घरेम । गीता बहुट गहिरसे भावुक होजैठि । आखिर यि संसारमे सडासडा रना घर कौनो नैहो । सरिर अपन नैहो स्ठायि नैहो अन्तमे यि डुनियाँफें हमार घर नैहो ।
गीता जिन्गि ओ रना घरके बारेम सोंच्टि रठिन । घर सब तयार रठिन । विपिन विडेससे घर अइना सुरसार करठैं । एहोंर गीता विपिनके अस्रामे रठि । बरसडिनके बाड गीताके जिन्गिमे खुसि छाँइटहिन । जिन्गि रंगिन हुइटहिन । विपिनके अइना सुनके गीताके डिलके ढकढिउरि जोरजोरसे हिल्ना सुरु होगैल रहिन । अपन विपिनसे भेंट करक लाग जिउमे छटपट्िट हुइटहिन ।
विपिन अपन घरक अंगनामे पैला का टेक्ले रहिंट अचानक ढर्टिम ढलजइठैं । केउ सोंच्ले फेंन नैरहिँट असिन हुुइ कहिके । गीताके खुसि पलभरमे हेरागैलिन । विचारि गीता विपिनके एक्के सबड आवाज सुने पैलि गीता कहिके । जब विपिन ढर्टिम ढलगैलैं टे गीता चिल्लाइ लगठिन । डौरटि जाके विपिनहे अपन उँक्वारमे लेठि । विपिन अन्टिम साँससे टरपटहिँट । मौटके समस्यासे विपिनके घटना हुइठिन । विपिन सडाके लाग संसार छोर्के गैसेकल रहिँट । गीता चिल्ला चिल्ला रोइटहि । विपिनके करल बाचा एकएक कैके सम्झटहिन । विपिनके एकठो लक्ष्य रहिन सुन्डर घर बनैना । विपिन घर टे तयार करलैं मने उ घरेम एक पैला टक टेके नैपैलैं ।
गीता विपिनके एकएक बाट समझके रोइटहि । आझसम औरे जहनके बैठ्ना सयौं बनाइल हुइहि । अपन घर बनैलैं मने संसारसे बिडा होके बैठ्ना घर सोचे नैसेक्लैं विपिन । गीता विपिनके सरिरमे लोटलोटके रोइटहिन ओ अपन लावा घर बनैलक अपन सुखडुःखके भोगाइ सम्झठि । घामे पियासे, भुख्ले ओ बेराम रहल बेला फेंन काम कैके जिन्गिमे एकठो बलगर मजा घर बनैना लक्ष्य लेके एकएक रुपिया कैके जुटाइलक् पैंसाले लावा पक्की घर बनाके रहे नैपैना । यि कइसिन जिन्गि हँस्ना, खेल्ना, खइना बेला संसारसे बिडा लेह पर्ना । गीता अप्ने आपहे एक प्रडेसि जस्टे महसुस कर्ठि ।
एक प्रडेसि प्रडेस जाइठ काम करल ओ ढेर पैंसा कमाके फेंनसे घुमके आइ पर्ठिन अपन घर । गीता अक्केली घरम ओट्रा भारी घरम अक्केलि रठि ओ लावा घर सम्झठि संसारके नाहि स्वर्गके जहाँ हमार लाग टयार बा कना अस्राम ओ ख्रिष्ट प्रभु हन ढन्यवाड जे स्वर्गम ठाउँ टयार पार जाइटुफे अइम ओ सक्कु जहन लैजैम स्वर्ग घर कहल बाटके अस्रामे रठिन । जट्टिसे एकडिन सब जहन यि डुनियाँ छोर्के सब जहन लावा घर स्वर्ग जाइ पर्ना बा । ओराइल ।
संगम चौधरी
पुनर्वास २ कंचनपुर


text:
कलकत्ता. रविदिन 2 दिसंबर 2012 कें मिथिला विकास परिषद् केर सहयोगी संस्था मिथिला महिला मंच द्वारा आयोजित कलश यात्रा मे सभ मैथिल बंधू सं आग्रह जे विशाल संख्या मे आबि कार्यक्रम कें सफल बनाबी. ई कहब छनि मिथिला विकास परिषद् केर राष्ट्रीय अध्यक्ष अशोक झा केर. मिथिमीडिया कें जनतब देइत झा कहलनि जे जखन किछु कारणवश विद्यापति सेतु पर होमयवला शोभायात्रा स्थगित भेल अछि त' हमरा सभ मैथिल कें आब गिरीश पार्क में जुटबाक चाही. ओना त' मैथिलानी केर संख्या पर्याप्त रहैत अछि मुदा एक्कहि दिन दू ठाम कार्यक्रम रहने मैथिल बंटि जाइत छथि. विद्यापति सेतु पर कार्यक्रम नहि भेने किएक ने सभ गोटे गिरीश पार्क मे जुटी आ भूतनाथ धरि आयोजित कलश यात्रा मे शामिल भ' नव अध्याय आरम्भ करी. ज्ञात हो जे मिथिला विकास परिषद् केर सहगामी संस्था मिथिला महिला मंच द्वारा सभ साल कार्तिक धवल त्रयोदशी केर अवसर पर गिरीश पार्क सं भूतनाथ धरि कलश यात्रा निकालल जाइत अछि. जे एहि बेर काल्हि माने रविदिन 2 दिसंबर 2012 कें भोरे 9 बजे सं आयोजित अछि. (Report: मिथिमीडिया ब्यूरो)
Tags: हालचाल


text: पटना। पांचवं डीजी क लेल आब बिहार सरकार कए माथापच्ची नहि करै पड़। केन्द्र सरकार एक टा पद बढ़ा कए डीजी क तीन टा पद क मंजूरी द देलक अछि। आब राज्य सरकार तीन टा आओर अधिकारी कए डीजी मे प्रोन्नत करि गैर संवर्गीय पद पर तैनात करि सकत। भारतीय पुलिस सेवा (आईपीएस) बिहार कैडर क रिव्यू क क्रम मे केन्द्र सरकार सूबा क 22 टा आईपीएस अधिकारी क पद क तोहफा देलक अछि। एक प्रकार स राज्य सरकार क प्रस्ताव कए लगभग मंजूरी भेट गेल अछि। वर्तमान मे प्रदेश मे आईपीएस मे विभिन्न स्तर मे 104 पद स्वीकृत अछि। राज्य सरकार एकरा बढ़ा कए 132 टा करबाक प्रस्ताव देने अछि। दू दिन पहिने 30 दिसंबर कए गृह मंत्रालय क संग भेल बैठक मे 126 पद क मंजूरी देल गेल छल। केन्द्रीय गृह मंत्री आ मंत्रिमंडल सचिवालय क अनुमोदन क बाद गृह मंत्रालय जल्द एहि संबंध मे आदेश जारी करत। गप एहि ठाम क नहीं अछि, गृह मंत्रालय अगिला पांच साल मे बिहार क लेल सीधा नियुक्ति स भारतीय पुलिस सेवा मे भर्ती होबै वाला अधिकारी क संख्या मे 80 फीसदी वृद्धि पर सहमति देलक अछि। मंत्रालय एडीजी क 6 टा पद कए बढ़ा कए 9, आईजी क 17 टा पद कए बढ़ा कए 22 आ एसपी क 53 टा पद कए बढ़ा कए 67 टा करबाक प्रस्ताव पर सहमति देलक अछि। हालांकि डीआईजी क 26 टा पद कए 25 टा कएल गेल अछि। किछु माह पहिने क गप अछि जखन पांचवां डीजी क रूप मे जेके खन्ना क मसला पर राज्य सरकार कए भारी फजीहत क सामना करै पड़ल छल। आब डीजी क एक टा आओर पद सृजित हेबाक कारण एडीजी क पद पर कार्यरत दू टा लोक कए डीजी बनबा लेल बेसी इंतजार नहि करै पड़त।


text:
पटना। मुख्यमंत्री नीतीश कुमार अमेरिकी राष्ट्रपति बराक ओबामा, पूर्व अमेरिकी राष्ट्रपति बिल क्लिंटन आ प्रधानमंत्री डॉ. मनमोहन सिंह क क्लब मे शामिल भ गेलथि। हुनका सब कए रोटरी इंटरनेशनल क इंटरनेशनल पोलियो पल्स कमेटी पोलियो इरेडिकेशन चैंपियनशिप एवार्ड स सम्मानित केलक अछि। मुख्यमंत्री नीतीश कुमार कए इ सम्मान रोटरी इंटरनेशनल क इंटरनेशनल पोलियो पल्स कमेटी क चेयरमैन डॉ. राबर्ट स्कॉट राजधानी मे आयोजित एकटा कार्यक्रम मे प्रदान केलथि। एहि मौका पर मुख्यमंत्री कहलथि जे इ सम्मान हुनकर व्यक्तिगत नहि अछि, बल्कि ओहि लोक क काज क लेल सम्मानित कएल गेल अछि जे बिहार मे पोलियो उन्मूलन क काज मे लागल अछि। मुख्यमंत्री आशा जतउलथि जे बदलैत बिहार क पहचान पोलियो उन्मूलन क लेल सेहो होइत।
तारामंडल में आयोजित एहि समारोह मे मुख्यमंत्री कहलथि जे कोसी त्रासदी क बाद हाई रिस्क एरिया कए चिन्हित करि विशेषज्ञ क सुझाव पर काज भ रहल अछि। ओना सिर्फ पोलियो क दवा स सब किछु ठीक नहि होबै वाला, कुपोषण सेहो एकटा कारण अछि। प्रवासी मजदूर क बच्च कए ठीक तरीका स पल्स पोलियो अभियान मे शामिल नहि करबाक एकटा सेहो समस्या अछि। ओ कहलथि जे एकरा लेल इ जरूरी अछि जे पल्स पोलियो अभियान होली आ छठ क समय चिन्हित छहटा जिला मे चलाउल जाए, जेहि ठाम स पोलियो क मामला सामने आ रहल अछि। एकरा अतिरिक्त प्रभावित जिला क प्रखंड स्तर पर तैनात अधिकारी क संग इ मसला पर ओ खुद बैठक करताह।
कनाडा स आएल रोटरी इंटरनेशनल पोलियो प्लस कमेटी क चेयरमैन डॉ. राबर्ट स्कॉट एहि अवसर पर कहलथि जे पोलियो उन्मूलन क प्रति बिहार मे चलि रहल कार्यक्रम मे हुनका खूब प्रगति देखेलन। बिहार मे 99 फीसदी बच्चा कए टीकाकरण भेल अछि। इ नेतृत्व क सशक्तता कए देखबैत अछि। इ पुरस्कार क महत्व किछु एहि तरह स बुझल जा सकैत अछि जे बराक ओबामा, बिल क्लिंटन, डॉ. मनमोहन सिंह, न्यूजीलैंड आ ऑस्ट्रेलिया क पूर्व प्रधानमंत्री कए एहि स पहिने इ पुरस्कार भेट चुकल अछि।


text:
दरभंगा। 05 जनवरी। बिहार समेत समूचा उत्तर भारत मे भीषण शीतलहरक कारण जाड़क कहर जारी अछि। राज्य मे पछिला चारि दिन सँ कोल्ड-डे (शीतलहर) केर स्थिति बनल अछि। राजधानी पटना सहित राज्यक सभ हिस्सा मे जाड़क कहर जारी अछि। दरभनग, मधुबनी, सुपौल , सहरसा समेत कैको जिला मे पछिला कैको दिनसँ पछुआ हवा केर कारण कपकपी बनल अछि आओर तापमान मे सेहो गिरावट दर्ज कायल गेल अछि।
राज्य मे कैलहि न्यूनतम तापमान 5.2 डिग्री सेल्सियस दर्ज कायल गेल, जे एहि बरख सभसँ कम अछि। मौसम विभागक मुताबिक अगिला एक-दू मे तापमान मे आओर गिरावट आयत। एहि दौरान रातिमें ओस छाओल रहत आ ठंड हवा सेहो चलत। अपने क' बता दी एहि भीषण शीतलहर मे सभसँ बेसी खराब स्थिति गरीब मजदूर सभक घरक अछि, एहेन लोग सभक आजीविकाक लेल मजदूरी करई मे दिक्कत भ' रहल अछि।


text:
दरभंगा [ प्रणव कुमार चौधरी ] : जिलाक मब्बी ओपी इलाकाकेँ मब्बी बेलौनामे आय सोमदिन मब्बी-कमतौल रोडक मब्बी चौकसँ 500 मीटरके दूरी पर रोडके पुबारी कात सरसोकेँ खेतमे एकटा महिलाक लहाश भेटलाहसँ इलाकामे कोहराम मचि गेल छैक।
करीब 30 सालक अहि महिलाक गर्दैनमे ओढ़नी देखि लागैत छैक जे आरोपी गर्दैन दबाकय ओकर हत्या कएने छैक। घास काटिनिहाईर लोक सभ जखन लहाश देखलक तs घटनाक समाद पुलिस केर देलनि।
मब्बी ओपी अध्यक्ष गौतम कुमार पुलिस बलकेँ संग घटनास्थल पर पहुँचिकय लाहशकेँ अपन कब्जामे लs पोस्टमार्टम लेल डीएमसीएच पठबा देलक अछि। पुलिस मामलाकेँ छानबीनमे जुटि गेल अछि।


text:
Friday, October 12, 2012
Friday, September 14, 2012
हिन्दी कहानी - "बोझ"
अहि लिंक पर प्राप्त काएल जा सकैत अछि
http://kashyapkamalsamagra.blogspot.in/
http://kashyapkamalsamagra.blogspot.in/
Posted by kashyap kamal at 12:42 AM No comments:
Wednesday, April 11, 2012
76म सगर राति दीप जरय, 24 मार्च 2012 दिल्ली मे कथा पाठ, कथा-'भोट'.
Posted by kashyap kamal at 3:56 AM No comments:
Saturday, April 7, 2012
Wednesday, September 28, 2011
बाबूक खिस्सा – भाग 7 : पैंचा लगाउ – पैंचा सधाउ ......
एक टा राजा छलाह । ओ अपन प्रजा के बड नीक जेकां ध्यान रखैत छलाह । राजा साहेब रोज़ राति क वेश बदलि क अपन राज्य मे घुमैत छलाह ।
एक राति राजा घुमैत छलाह त देखलखिन जे – एकटा गरीब आदमी घूर तपैत रहै तखने ओकर पत्नी अबि क कहलकै.... चलु भोजन क लिय ।
पति पुछलकै – पैंचा लगेलहु ?
पत्नी कहलखिन – हॅं ।
पति पुछलकै – पैंचा सधेलहुं ?
पत्नी कहलखिन – हॅं ।
पति कहलकै – त’ चलु, सहस्त्रमुखक दीप जराउ ग हम अबैत छी ।
पत्नी चलि गेलिह ।
राजा नुका क सबटा गप्प सुनैत रहैथ । राजा सोचलाह जे ई गरीब आदमी पैचा लगैबतो अछि, पैंचा सधैबतो अछि आ सहस्त्रमुखक दीप बारि क खाइत अछि... हम राजा छी से एक-दू नहि त पांच मुखक दीप जरबैत छी... आ इ सहस्त्र मुखक दीप जरबैत अछि आ इ सब दिन पैंचा लगबैत-सधबैत अछि... एकरा एतेक धन कतय स’ अबैत छैक ?
अवश्य इ कतहु चोरि करैत होएत । एकरा सजा भेटबाक चाही ।
भोरे राजा दरबार मे ओहि आदमी के बजेलाह
दरबार मे राजा ओकरा पुछलखिन्ह – तों कोन काज करैत छें ?
ओ कहलकैन्ह – महाराज, हम मजदूरी करैत छी ।
राजा बजलाह – तों झूठ बजैत छें ।
ओ कहलकैन्ह – नइ महाराज, हम झूठ नहि बजैत छी ।
राजा तमसा क पुछलखिन्ह - तहन तोरा रोज कतय स पैंचा लगबैत आ सधबैत छें ? सहस्त्रमुखक दीप बारि क भोजन कतय स करैत छें ?
ओ मजदूर विनती क’ क पुछलकैन्ह त राजा रातुक सब वृतांत कहलथिन्ह ...
ओ मजदूर हॅंसय लागक आ बाजल – महाराज हम सब मजदूरी क क गुजर करैत छी तैयो अपन संस्कार स हटि नहि सकलहु... राति जे हम अपन पत्नी कहलियै से पैंचा लगेबाक अर्थ भेलै जे – हमर दू टा छोट धिया-पूता अछि तकरा भोजन करेलाए आ पैंचा सधेबाक माने भेलै जे बूढ माए-बाप के भोजन करेलाए । हमर घरबाली जखन कहलक हॅं, तकर बाद हम कहलियै जे सहस्त्रमुखक दीप जरबै लेल । सरकार, हमरा सब के लालटेम-डिबिया कतय स एतै ? हम सब त एक मुठी पुआर जरा क ओकरे इजोत मे खा लैत छी । हमरा सब लेल वाएह सहस्त्रमुखक दीप भेलै ।
सब दरबारी ओकर जयजयकार केलक आ राजा ओकरा बहुते रास ईनाम देलखिन्ह ।
Posted by kashyap kamal at 3:57 AM 2 comments:
Labels: मैथिली खिस्सा Maithili kahani
Subscribe to: Posts (Atom)


text:
कोर्ट इयो कहलक कि यदि बच्चा एहि मानव श्रृंखला मे शामिल नहि होयत तेँ सरकार हुनका खिलाफ कुनू तरहक कार्रवाई नहि क' सकैछ। एहि मामलाक सुनवाई चीफ जस्टिस राजेन्द्र मेनन केर खंडपीठ केलक। गौरतलब अछि कि हाईकोर्ट ई फैसला शिव प्रकाश राय द्वारा जारी जनहित याचिकाक सुनवाई करैत देलक। एहि मामला मे अब अगला सुनवाई 4 सप्ताहक बाद हो होयत।
शिव प्रकाश राय अप्पन याचिका मे अदालत सँ कहने छल कि ई मामला बाल विवाह अधिनियम 1973 आओरदहेज उन्मूलन एक्ट 1961 केर अछि। एहिमें किछु नवा नहि अछि। राजनीतिक लाभ लेल ऐहिकेँ नवा रूप देल जे रहल अछि। आगा ओ कोर्ट केँ कहलनि कि पछिला बरख सेहो शराबबंदी कानूनक समर्थन मे मानव श्रृंखला केर आयोजन कायल गेल छल।
अपने क' बता दी कि राज्य सरकार पछिला एक मॉस सँ दहेज प्रथा आओर बाल विवाहक विरुद्ध जनता मे जागरुकता अभियानक लेल मानव श्रृंखला बनेबाक तैयारी क' रहल अछि।


text:
आन बेरक जकां फेर महिला दिवस आबि गेल। आब ई तँ बुझले अछि जे लोग बाग महिला सबकेँ बधाइ दए जेथिन कोनों संस्थाक तरफसँ विशिष्ट महिलागनकेँ पुरस्कार, गुलदस्ताक आदान प्रदान कयल जेतैक। बस, समाज अपन कर्तव्यक इतिश्री मानि जाइत अछि।
दरअसल महिला दिवस कोनों एक दिन अथवा एक वर्ष मनाबय वला पर्व नही अछि ई तँ सतत चलय वला एकटा विचार -व्यवहार होबाक चाही। हम सब एक दिनक लेल महिला दिवस मना तँ लैत छी मुदा दोसरे दिनसँ बल्कि ओहो दिन ओहिना महिला सब
प्रताड़ित होइत छथि दहेज, हत्या, बलात्कार, वैश्यावृतिमे कोनो कमी नहि देखल गेल अछि । बल्कि दिनो दिन महिलाक प्रति अपराध बढ़ले जा रहल अछि। तखन उपाय की ?
अपन देशक कानून महिला सबकेँ बराबरिक अधिकार देने छैक मुदा ओहि कानूनकेँ
व्यवहारमे लाबएक प्रयास केरब तँ हमरे सभक
कर्तव्य थिक। समाजमे एखनो महिलाकेँ दोयम दर्जा देल जाइत अछि। बेटीकेँ नेनपनेसँ सिखाएल जाइत अछि जे ओ पुरुखसँ हीन अछि। बुच्ची दाई पढाईमे
कतबो कुशाग्र किये ने होथि, अंग्रेजी
स्कूलमे बुचनेकेँ नाम लिखाओल जाइत छैक। घरमे जँ
माछ रान्हल गेल तँ माछक मूडा हुनके परसाई छनि, बेचारी बुच्ची दाई केँ पूछीयेसँ संतोष करय पड़ईत छनि ।
ई शोधक विषय होबाक चाही जे पैघ भेलापर ओहे बुच्ची दाई, अप्पन बेटी संगे ओहने व्यवहार किएक करैत छथि।एखनो युवा लड़कीकेँ सबसँ
अधिक संघर्ष अपने घरसँ करए पडैत छैक। माए ,पितियाईन दादी, सब ओकर पहिरब ओढब, बात -विचार, कत्तौ गेनाई-एनाई, सबपर आपत्ति करैत छथिन किएक ने हम महिला सब अप्पन बेटी सब के एहन माहौल दी ,जाहिमे ओ अप्पन व्यक्तित्वकेँ सर्वांगीन विकास कए सकए, अप्पन भविष्यक सपना साकार कए सके सही मायनेमे महिला दिवस तखने सार्थक होयत।
नीता झा , भागलपुर
म० 08051824576


text: पटना। भ्रष्टाचार क खिलाफ तेज भेल शासन क जंग क दायरा विस्तारित भ रहल अछि। मुख्यमंत्री नीतीश कुमार कए विकास यात्रा क दौरान पैध संख्या मे भ्रष्टाचार क शिकायत स जुड़ल आवेदन भेटल छल। मुख्यमंत्री पुलिस मुख्यालय स इ रिपोर्ट मंगलथि अछि जे विकास यात्रा क दौरान भ्रष्टाचार स जुड़ल आवेदन कए ओ कार्रवाई क लेल पठेने छलाह, आखिर ओहि पर की कार्रवाई भेल? नीतीश कुमार जल्द स जल्द एकर टेकेन रिपोर्ट सौंपबा लेल कहलथि अछि। एहि तरह क मामला क जिलावार मानीटरिंग करि रिपोर्ट बनेबाक अछि। एहन बहुत रास आवेदन सरकारी योजना मे हेराफेरी क शिकायत स संबंधित छल। सर्वाधिक शिकायत इंदिरा आवास भेटबा मे भ रहल गड़बड़ी स संबंधित छल। नीतीशक एहि फरमान स पदाधिकारी कए एहि ठंड मे पसीना आबि गेल, ओना एडीजी (पुलिस मुख्यालय) पीके ठाकुर कहला जे सरकारी योजना मे भ्रष्टाचार क शिकायत पर तत्काल कार्रवाई कैल जाइत अछि। मुख्यमंत्री क निर्देश पर ओकर तफ्तीश होइत अछि आ बहुत मामला मे एक्शन टेकेन रिपोर्ट तक देल गेल अछि। बाकी बचल रिपोर्ट पुलिस मुख्यालय सब जिला स मंगा रहल अछि


text:
ज्योति श्रीवास्तव
बुद्ध क मूर्ति दरभंगा स पटना ल जेबाक निर्णय एक बेर फेर मिथिलाक लोक कए पुरान इतिहास स्मरण करा देलक अछि। इतिहास गवाह अछि जे दरभंगा पटना कए बहुत वस्तु देलक, मुदा पटना दरभंगाक सबटा उपकार बिसरैत रहल। दरभंगाक सबटा निशान मिटबैत रहल। एहन मे एक बेर फेर इ डर भ रहल अछि जे मिथिला क धरोहर कहीं पटना जा कए अनचिन्हार क देल जाएत। जेना पूर्व मे होइत रहल अछि। एहन मे दरभंगाक लोकक इ कहब उचित अछि जे आगू दान देबा स पूर्व इ विचार स्वभाविक अछि जे कहीं दरभंगाक एहि पहचान कए स्टेशनक टपटप पड़ाव जेका लुप्त त नहि क देल जाएत। कहीं छज्जूबाग क बंगला जेना दरभंगा गुमनाम त नहि भ जाएत। कहीं हार्डिंग पार्क जेना एहि मूर्ति पर सेहो कोनो अन्य मालिक दावा त नहि पेश क देल जाएत। दरभंगा क जनप्रतिनिधिक रूप मे संजय सरावगीक चिंता दरभंगाक चिंता अछि आ दरभंगाक लोकतांत्रिक इतिहास मे इ पहिल बेर अछि जखन जनप्रतिनिधि एहन मसला पर जनता क प्रतिनिधि भ ढार छथि।
इ ककरो स नुकायल नहि अछि जे चंद्रधारी संग्रहालय बिहारक दोसर सबस पैघ संग्रहालय अछि। एहि ठाम मिथिला स जुडल कईटा एहन धरोहर अछि जेकरा देखबा लेल देश-विदेश स लोक अबैत अछि। सरकार पटना मे दोसर संग्रहालय बना रहल अछि, मुदा दरभंगा मे स्थिति इ अछि जे पहिने स दूटा संग्रहालय रहैत एकर उपेक्षा चरम पर अछि। बहुमूल्य धरोहर कोठली मे कई साल स सील अछि आ आम लोक अपन धरोहर कए संग्रहालय मे देखबा स वंचित अछि। इ मामला जखन प्रकाश मे आनल गेल, त बिहार सरकार आब नव परिस्थिति पैदा क देलक अछि। सरकार सांस्कृतिक लेन-देनक नाम पर एहि संग्रहालयक बहुमूल्य धरोहर कए पटना स्थित बुद्ध स्मूति पार्क मे स्थानांतरित करबाक फैसला लेलक अछि। एक दिस जतए दरभंगा क लोग एहि संग्रहालय क स्थिति ठीक करबाक आ धरोहर कए ठीक स प्रदर्शित करबाक मांग क रहल छल, ओतहि सरकार उल्टा धरोहर कए दरभंगा स हटेबाक निर्णय ल लेलक अछि। सरकारक इ डेग एहन बुझा रहल अछि जेना नहि रहत बांस आ नहि बजत बांसुरी। संयोग कहल जाए जे बिहार सरकार मे एहि विभागक सचिव चंचल कुमार सेहो मिथिलाक झंझारपुर क रहनिहार छथि जे मधुबनी जिला मे पडैत अछि। हुनक द्वारा लिखल गेल पत्र मे कहल गेल अछि जे 24 अवलोकितेश्वर, 19 बुद्ध क बैसल प्रतिमा, 10 बुद्ध क प्रतिमा आ तारा क 15 प्रतिमा जे कांस क बनल अछि ओकरा ऋण स्वरूप पटना पठाउल जाए।
एहन मे राज्य सरकार क निर्देश पर बुद्ध क चारिटा प्रतिमा दरभंगा क चंद्रधारी संग्रहालय स पटना पठाउल जेबाक अछि। एहि प्रतिमा सब मे पीतल स बनल बुद्ध क ओ मूर्ति सेहो अछि जे 18 वीं सदी मे राजनगर आनल गेल छल। जाहि ठाम स इ मूर्ति संग्रहालय कए दान देल गेल।
इ समाचार आगिक जेना दरभंगा मे पसरल आ धरोहरक संरक्षण लेल सतत सक्रिय रहनिहार स्थानीय विधायक संजय सरावगी सबस पहिने एहि पर आपत्ति केलथि। ओ सवाल केलथि जे इ प्रतिमा दरभंगा स किया, कतए आ केतबा दिन लेल पठाउल जा रहल अछि। दरअसल सरकार इ साफ नहि केलक अछि जे इ मूर्ति केतबा दिन लेल दरभंगा स पटना जा रहल अछि। एहन इ सेहो साफ नहि अछि जे इ मूर्ति फेर दरभंगा घुरत बा नहि। विधायक सरावगीक एहि प्रश्न क कोनो जवाब क्यूरेटर शम्श अबरार नहि द सकताह। एहन मे दरभंगाक जनता सेहो विधायक क संग गुरुदिन संग्रहालय मे धरना देबा लेल पहुंचल। राजनीतिक पार्टी एहि मुद्दा कए मिथिला आ दरभंगा क प्रतिष्ठा स जोड़िकए आंदोलन ठार क रहल अछि, मुदा सवाल अछि जे सरकार सांस्कृतिक लेन-देन मे दोहरा मापदंड किया अपना रहल अछि। क्यूरेटर आ कला संस्कृति विभाग क अधिकारी क कहब अछि जे सांस्कृतिक आदान-प्रदान क तहत एकटा संग्रहालय क वस्तु दोसर संग्रहालय कए जाइत रहल अछि, मुदा कियो इ नहि बता सकलाह जे पटना संग्रहालय स कहिया कोन वस्तु दरभंगा स्थिति दूनू में से एकोटा संग्रहालय मे आनल गेल। सवाल इ अछि जे आदान-प्रदान सन शब्द मे दरभंगा लेल केवल प्रदान किया अबैत अछि। इतिहास गवाह अछि जे दरभंगा हरदम पटना कए किछु नहि किछु दैत रहल आ पटना दरभंगा क उपकार कए बिसरैत रहल। विधायक सरावगी क भूमिका ऐतिहासिक कहल जा सकैत अछि। एहि मामला मे दरभंगा मे सर्वदलीय विरोध हेबाक चाही। लोक कए दलीय भावना स ऊपर भ दरभंगा आ मिथिलाक इतिहास कए बचेबा लेल पहल करबाक चाही। इतिहास मे रूचि रखनिहार लोक कए स्मरण करा दी जे पटना संग्रहालय मे राखल बुद्ध क अस्थि कलश कए सेहो मिथिला क्षेत्र वैशाली पठेबाक लेल सरकार तैयार नहि अछि। फेर कोन मुंह स तिरहुत क एहि धरोहर कए पटना पठाउल जाए। राजधानी कए तिरहुत स ओकर धरोहर चाही, मुदा ओ तिरहुत कए ओकर धरोहर नहि घुराउत। इ दोहरा मानदंड के मंजूर करत। सरकारक एहि डेग कए विरोध करैत नगर विधायक संजय सरावगी कहैत छथि जे राज्य सरकार क इ निर्णय घोर आपत्तिजनक आ मिथिला क संग अन्याय अछि। एक दिस मुख्यमंत्री नीतीश कुमार कहैत छथि जे मिथिला क विकास क बिना बिहारक विकास संभव नहि आ दोसर दिस मिथिला क धरोहर कए सेहो दरभंगा स पटना मंगा रहल छथि। सरकार एहि निर्णय क विरोध मे जिला भाजपा गुरुदिन संग्रहालय क तालाबंदी केलक आ धरना देलक। एहि दौरान दरभंगा क लोक जमिकए सरकारक निर्णय क विरोध किया. विधायक संजय सरावगी, महापौर गौड़ी पासवान, डॉ. महानगर राजद अध्यक्ष विकास कुमार प्रफुल, भाजपा जिलाध्यक्ष जगदीश साह, निगम पार्षद प्रदीप कुमार गुप्ता, पूर्व मेयर अजय पासवान सहित कई गोटे सरकारक एहि निर्णयक आलोचना करैत एकर विरोध केलथि। मिथिला के होएत जे एकर विरोध नहि करत, मुदा खुशी क गप इ जे दरभंगाक लोक चाहे जे कारण हुए मिथिला क चिंता केलक, इ मिथिला लेल शुभ संकेत कहल जा सकैत अछि। स्थानीय विधायक संजय सरावगी क नेतृत्व मे एकत्र भेल मिथिला बिहार सरकार स बस एतबा पूछि रहल अछि जे केतबा लेब अहां हमरा स इ ऋण आखिर कहिया तक।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना। मुख्यमंत्री नीतीश कुमार स्पष्ट केलथि अछि जे राज्य क प्राथमिक आ माध्यमिक विद्यालय मे बहाल कैल गेल शिक्षक क सेवा ठेका पर नहि, बल्कि नियमित अछि।
विधान परिषद् मे कांग्रेस क अरूण कुमार आ मार्क्सवादी कम्युनिस्ट पार्टी क बासुदेव सिंह क ध्यानाकर्षण प्रस्ताव क जखन शिक्षा मंत्री पीके शाही जवाब द रहल छलाह, तखने हस्तक्षेप करैत कुमार कहला जे प्राथमिक आ माध्यमिक विद्यालय मे शिक्षक क नियुक्ति पंचायत करैत अछि। ओ कहला जे एहि शिक्षक क लेल जे सेवा शर्त क गठन कैल गेल अछि, ओकर अनुसार वेतन सरकार द रहल अछि, मुदा एक तरह स इ अनुदान छी। मुख्यमंत्री कहला जे एहि शिक्षक क नियुक्ति ककरो अनहार मे राखि कए नहि केल गेल अछि, नीयत वेतन पर नियुक्ति कैल गेल अछि। एहि साल एखन धरि दू बेर वेतन मे बढ़ोत्तरी कैल जा चुकल अछि। ओ कहला जे आर्थिक स्थिति मे सुधार आउत त वेतन आओर बढ़ाउल जाएत। एहि लेल सबहक सहयोग क जरूरत अछि।
कुमार कहला जे एहि स पहिने स्कूल मे शिक्षा मित्र कए 1500 टका देल जाइत छल आ इ सरकार एहि शिक्षक कए नियोजित आ नियमित केलक अछि। ओ कहला जे पहिने 25 लाख बच्चा स्कूल स बाहर छल, मुदा आइ संख्या घटल अछि। मुख्यमंत्री कहला जे एहन भ्रांति फैला देल गेल अछि जे एहि शिक्षक कए अनुबंध क आधार पर नियुक्त कैल गेल अछि, जे सच्चाई स परे अछि। शिक्षक क बहाली जहि नियमावली क तहत कैल गेल अछि ओकर अनुसार स हुनका हटाउल नहि जा सकैत अछि। ओ कहला जे अप्रशिक्षित शिक्षक क लेल प्रशिक्षण क व्यवस्था कैल जा रहल अछि। कुमार कहला जे शिक्षा क अधिकार क कानून कए राज्य मे लागू करबाक अछि । एकरा लेल काफी टका चाही, मुदा केन्द्र सरकार एहि मामला मे कोनो सहयोग नहि करि रहल अछि।